\NormalFont\ShortTitle{Bileli}

{\MT Bileli



\par }{\MS Nzembo ya liboso ya mawa : Yelusalemi esundolami na maboko ya banguna na yango

\par }\ChapOne{1}{\SH Yelusalemi ezali na matanga
\par }
{\Q \VerseOne{1}Tala ndenge nini engumba oyo, na kala,

\par }{\QB ezalaki na bato ebele penza,

\par }{\Q etikali lisusu na bato te !

\par }{\QB Tala ndenge nini engumba

\par }{\Q oyo ezalaki na lokumu kati na bikolo

\par }{\QB ekomi lelo lokola mwasi akufisa mobali ;

\par }{\Q oyo ezalaki engumba mokonzi

\par }{\QB ekomi lelo na bowumbu !


\par }{\BB \par }
{\Q \VS{2}Butu mobimba, azali kolela se kolela,

\par }{\QB mpinzoli etondi na matama na ye.

\par }{\Q Kati na bamakangu na ye nyonso,

\par }{\QB moko te ayei kobondisa ye ;

\par }{\Q baninga na ye nyonso bakosi ye,

\par }{\QB bakomi banguna na ye.


\par }{\BB \par }
{\Q \VS{3}Yuda akei na bowumbu,

\par }{\QB akomi konyokwama mpe kosala misala makasi ;

\par }{\Q azali kovanda kati na bikolo,

\par }{\QB azali lisusu na esika ya kopema te.

\par }{\Q Bato nyonso oyo bazali kolanda ye,

\par }{\QB bakangi ye kati na pasi makasi.


\par }{\BB \par }
{\Q \VS{4}Nzela oyo ekenda kino na Siona ezali na matanga,

\par }{\QB pamba te bato bazali koya lisusu na bafeti te.

\par }{\Q Bikuke na ye nyonso etikali lisusu na bato te,

\par }{\QB Banganga-Nzambe na ye bazali kolela,

\par }{\Q bana na ye ya basi oyo bayebi nanu nzoto ya mibali te

\par }{\QB bazali na mawa ;

\par }{\QB bongo ye moko akomi na pasi makasi kati na motema.


\par }{\BB \par }
{\Q \VS{5}Banguna na ye bakomi bakonzi na ye,

\par }{\QB bayini na ye bazali na esengo ;

\par }{\Q pamba te Yawe atindeli Siona pasi

\par }{\QB likolo ya ebele ya masumu na ye.

\par }{\Q Bana na ye ya mibali bakei na bowumbu,

\par }{\QB bakangi bango mpe bazali kotambola

\par }{\QB liboso ya monguna na ye.


\par }{\Q \VS{6}Lokumu nyonso ya Siona, mboka kitoko, esili ;

\par }{\QB bakambi na ye bakomi lokola mboloko

\par }{\Q oyo ezangi matiti ya kolia,

\par }{\QB mpe bazali kokima, makasi na bango esili

\par }{\QB liboso ya moto oyo azali kolanda bango.


\par }{\BB \par }
{\Q \VS{7}Na mikolo na ye ya pasi mpe ya koyengayenga,

\par }{\QB tango bato na ye bazali kokweya na maboko ya banguna

\par }{\Q mpe moto akosunga ye azali te,

\par }{\QB Yelusalemi azali kokanisa bomengo na ye nyonso ya kala ;

\par }{\Q bayini na ye batali ye na pamba

\par }{\QB mpe basepeli na kobebisama na ye.


\par }{\BB \par }
{\Q \VS{8}Yelusalemi asali masumu mingi penza,

\par }{\QB yango wana akomi mbindo.

\par }{\Q Bato nyonso oyo bazalaki kopesa ye lokumu

\par }{\QB bakomi kotiola ye,

\par }{\Q pamba te bamoni bolumbu na ye ;

\par }{\QB ye moko mpe azali komilela

\par }{\QB mpe abaluki mpo na kobomba elongi.


\par }{\BB \par }
{\Q \VS{9}Mbindo na ye ekangami ye na elamba,

\par }{\QB ayebaki te makambo nini ekokomela ye na sima.

\par }{\Q Tala ye wana akweyi,

\par }{\QB bongo kokweya na ye ezali kokamwisa ;

\par }{\Q moto oyo akolendisa ye azali te !

\par }{\QB « Oh Yawe, tala pasi na ngai,

\par }{\QB pamba te monguna alongi ngai ! »


\par }{\BB \par }
{\Q \VS{10}Monguna asemboli loboko na ye

\par }{\QB likolo ya bomengo nyonso ya Yelusalemi,

\par }{\Q bongo azali komona bikolo ya bapaya

\par }{\QB kokota na esika na ye ya bule,

\par }{\QB bikolo oyo Yo opekisaki kokota kati na lisanga na Yo.


\par }{\BB \par }
{\Q \VS{11}Bato na ye nyonso bazali kolela

\par }{\QB lokola bato bazali koluka bilei ;

\par }{\Q bapesaki bomengo na bango mpo na kozwa bilei,

\par }{\QB mpo ete bawumela na bomoi.

\par }{\QB Oh Yawe, tala mpe mona ndenge natiolami !


\par }{\BB \par }
{\Q \VS{12}Bino bato nyonso oyo bolekelaka wana ;

\par }{\QB boni, ezali kosala bino eloko moko te ?

\par }{\Q Botala malamu zingazinga na bino,

\par }{\QB ezali na pasi lokola pasi oyo ekomeli ngai ?

\par }{\Q Yawe atindeli ngai yango

\par }{\QB na mokolo ya kanda makasi na Ye.


\par }{\Q \VS{13}Wuta na likolo, atindeli ngai moto,

\par }{\QB akitiseli ngai yango kino na mikuwa ;

\par }{\Q atieli ngai motambo na makolo

\par }{\QB mpe akweyisi ngai ;

\par }{\Q akomisi ngai eloko ya pamba,

\par }{\QB akotisi ngai na mawa ya mokolo na mokolo.


\par }{\BB \par }
{\Q \VS{14}Maboko na Ye ekangi masumu na ngai

\par }{\QB ndenge bakangaka ekangiseli ;

\par }{\Q masumu yango emati ngai kino na kingo,

\par }{\QB mpe Nkolo asilisi makasi na ngai,

\par }{\Q akabi ngai na maboko ya bato

\par }{\QB oyo nazali na makoki ya kotelemela te.


\par }{\BB \par }
{\Q \VS{15}Yawe asundoli bilombe nyonso ya bitumba

\par }{\QB oyo bazalaki na milongo na ngai ;

\par }{\Q abengi mampinga ya bapaya

\par }{\QB mpo ete baya koboma bilenge mibali na ngai.

\par }{\Q Nkolo akamoli Yuda, mboka kitoko,

\par }{\QB na ekamolelo na Ye ya vino.


\par }{\BB \par }
{\Q \VS{16}Tala tina nini nazali kolela

\par }{\QB mpe miso na ngai etondi na mpinzoli ;

\par }{\Q moto moko te ayei pene na ngai

\par }{\QB mpo na kobondisa ngai,

\par }{\Q moto moko te ayei kolendisa molimo na ngai.

\par }{\QB Bana na ngai bazali na pasi,

\par }{\QB mpo ete monguna aleki ngai na makasi.


\par }{\BB \par }
{\Q \VS{17}Siona atomboli maboko na ye,

\par }{\QB kasi moto oyo akobondisa ye azali te.

\par }{\Q Yawe azwi mokano mpo na Jakobi

\par }{\QB ete bazalani na ye bakokoma banguna na ye,

\par }{\Q mpe ete Yelusalemi akokoma

\par }{\QB eloko ya mbindo na miso na bango.


\par }{\BB \par }
{\Q \VS{18}Yawe azali sembo ;

\par }{\QB nzokande, ezali ngai nde natombokelaki mitindo na Ye.

\par }{\Q Boyoka, bino bikolo nyonso,

\par }{\QB mpe botala pasi na ngai !

\par }{\Q Bana na ngai ya basi mpe ya mibali

\par }{\QB bakei na bowumbu.


\par }{\BB \par }
{\Q \VS{19}Nabengisaki baninga na ngai,

\par }{\QB kasi bakosaki ngai.

\par }{\Q Banganga-Nzambe mpe bakambi na ngai

\par }{\QB bakufaki kati na engumba

\par }{\Q tango bazalaki koluka bilei

\par }{\QB mpo ete bawumela na bomoi.


\par }{\Q \VS{20}Oh Yawe, tala ndenge nazali na pasi :

\par }{\QB libumu na ngai ezali kotungisama,

\par }{\Q mpe motema na ngai ezali kosala pasi,

\par }{\QB pamba te nazalaki motomboki penza.

\par }{\Q Na libanda, mopanga ezali koboma bana na ngai ;

\par }{\QB mpe na kati, ezali kaka kufa.


\par }{\BB \par }
{\Q \VS{21}Bato bayokaki na bango kolela na ngai,

\par }{\QB kasi moto akobondisa ngai azali te ;

\par }{\Q banguna na ngai nyonso bayokaki sango ya pasi na ngai

\par }{\QB mpe basepelaki na makambo oyo osalaki.

\par }{\Q Tika ete okokisa solo mokolo oyo olakaki,

\par }{\QB mpo ete bango mpe bakoma lokola ngai !


\par }{\BB \par }
{\Q \VS{22}Tika ete mabe na bango nyonso eya liboso na Yo ;

\par }{\QB sala bango ndenge osalaki ngai

\par }{\QB mpo na masumu nyonso oyo nasalaki !

\par }{\Q Kolela na ngai ezali mingi

\par }{\QB mpe motema na ngai etondi na pasi !




\par }{\MS Nzembo ya mibale ya mawa : kanda ya Yawe

\par }\Chap{2}{\SH Yawe apesi Yelusalemi etumbu
\par }
{\Q \VerseOne{1}Tala ndenge nini Nkolo azipi Siona, mboka kitoko,

\par }{\QB na lipata ya kanda na Ye :

\par }{\Q akweyisi lokumu ya Isalaele,

\par }{\QB wuta na likolo kino na se ;

\par }{\Q na mokolo ya kanda na Ye,

\par }{\QB abosanaki enyatelo makolo na Ye !


\par }{\BB \par }
{\Q \VS{2}Na kozanga mawa, Nkolo abebisi bandako nyonso

\par }{\QB ya Jakobi ;

\par }{\Q na kanda na Ye, akweyisi bandako batonga makasi

\par }{\QB ya Yuda, mwasi kitoko,

\par }{\QB mpe asambwisi bokonzi mpe bakambi na yango.


\par }{\BB \par }
{\Q \VS{3}Na kanda makasi na Ye,

\par }{\QB abukaki Isalaele maseke nyonso,

\par }{\Q alongolaki loboko na Ye ya mobali

\par }{\QB na likolo na yango

\par }{\Q tango monguna na bango azalaki kopusana ;

\par }{\QB apelisaki moto kati na mokili ya Jakobi

\par }{\Q lokola moto makasi oyo etumbaka biloko nyonso

\par }{\QB na bangambo na yango nyonso.


\par }{\BB \par }
{\Q \VS{4}Lokola moyini, abendi tolotolo na Ye ;

\par }{\QB lokola monguna, asemboli loboko na Ye

\par }{\Q mpe abomi nyonso oyo ezalaki kosepelisa miso ;

\par }{\QB mpe asopi kanda makasi na Ye lokola moto

\par }{\QB na likolo ya bandako ya kapo ya Siona, mboka kitoko.


\par }{\BB \par }
{\Q \VS{5}Yawe akomi lokola monguna :

\par }{\QB abebisi mokili ya Isalaele,

\par }{\Q abebisi bandako nyonso ya mokonzi ya Isalaele,

\par }{\QB abuki bandako na yango batonga makasi,

\par }{\Q atondisi matanga mpe kolela

\par }{\QB kati na Yuda, mboka kitoko.


\par }{\BB \par }
{\Q \VS{6}Abebisi lopango na ye

\par }{\QB ndenge babebisaka lopango ya elanga,

\par }{\QB abebisi esika na bango ya mayangani.

\par }{\Q Na kanda makasi na Ye,

\par }{\QB Yawe asali ete Siona abosana

\par }{\Q bafeti oyo ekatama mpe mikolo ya Saba ;

\par }{\QB mpe apameli mokonzi mpe Nganga-Nzambe.


\par }{\BB \par }
{\Q \VS{7}Yawe abwaki etumbelo na ye,

\par }{\QB asundoli esika na ye ya bule

\par }{\Q mpe akabi na maboko ya monguna

\par }{\QB bamir mpe bandako ya mokonzi na yango.

\par }{\Q Bato bagangi makasi kati na Tempelo ya Yawe

\par }{\QB ndenge bagangaka na mokolo ya feti oyo ekatama.


\par }{\BB \par }
{\Q \VS{8}Yawe akani kobuka bamir

\par }{\QB oyo ezingeli Siona, mboka kitoko ;

\par }{\Q atandi singa ya komekela molayi

\par }{\QB mpe azongisi loboko na Ye na sima te

\par }{\Q mpo na kobebisa ;

\par }{\QB abebisi bamir oyo ebatelaka engumba mpe bamir mosusu ;

\par }{\QB bongo akweyisi yango nyonso.


\par }{\BB \par }
{\Q \VS{9}Bikuke na yango ezindi na mabele ;

\par }{\QB abuki-buki mpe abebisi banzete oyo

\par }{\QB bakangelaka bikuke yango.

\par }{\Q Mokonzi mpe bakambi na ye bakei

\par }{\QB na bowumbu kati na bikolo,

\par }{\Q Mobeko ezali lisusu te,

\par }{\QB mpe basakoli na ye bazali kozwa lisusu te

\par }{\QB bimoniseli kowuta na Yawe.


\par }{\BB \par }
{\Q \VS{10}Bampaka ya Siona, mboka kitoko,

\par }{\QB bavandi kimia na mabele,

\par }{\Q bamisopeli putulu na mito na bango mpe balati basaki ;

\par }{\QB bongo bilenge basi ya Yelusalemi bafukami,

\par }{\QB bilongi na bango kino na se.


\par }{\BB \par }
{\Q \VS{11}Miso na ngai elembi kobimisa mpinzoli,

\par }{\QB nazali komitungisa,

\par }{\Q libumu na ngai ezali kobaluka,

\par }{\QB motema na ngai ezali kotungisama

\par }{\Q mpo ete bato na ngai babebisami,

\par }{\QB mpo ete bana mpe bana oyo bazali komela mabele

\par }{\QB balembi-lembi banzoto na balabala ya engumba.


\par }{\BB \par }
{\Q \VS{12}Bazalaki koloba na bamama na bango :

\par }{\QB « Epai wapi tokoki kozwa ble mpe masanga ya vino ? »

\par }{\Q Ndenge bazalaki kokweya-kweya

\par }{\QB lokola bato oyo bazoki bapota minene

\par }{\Q na babalabala ya engumba,

\par }{\QB ndenge wana mpe bazalaki kokufa

\par }{\QB na maboko ya bamama na bango.


\par }{\BB \par }
{\Q \VS{13}Naloba lisusu nini mpo na yo ?

\par }{\QB Nakokanisa yo na nani,

\par }{\Q Yelusalemi, mboka kitoko ?

\par }{\QB Nakokanisa yo na nani

\par }{\Q mpo ete nakoka kobondisa yo,

\par }{\QB Siona, mboka kitoko ?

\par }{\Q Pota na yo ezali monene lokola ebale monene ;

\par }{\QB nani akoki kobikisa yo ?


\par }{\BB \par }
{\Q \VS{14}Bimoniseli ya basakoli na yo ezalaki

\par }{\QB ya lokuta mpe ya pamba ;

\par }{\Q balakisaki yo masumu na yo te

\par }{\QB mpo ete okende na bowumbu te :

\par }{\Q masakoli oyo bazwelaki yo

\par }{\QB ezalaki ya mabe mpe ya lokuta !


\par }{\BB \par }
{\Q \VS{15}Bato nyonso oyo bolekelaka na nzela na yo

\par }{\QB bazali kobeta maboko na kokamwa,

\par }{\Q bazali kobeta piololo mpe koningisa mito

\par }{\QB mpo na Yelusalemi, mboka kitoko :

\par }{\Q « Boni, ezali solo engumba oyo bazalaki kobenga

\par }{\QB kitoko ekoka mpe esengo ya mokili mobimba ? »


\par }{\BB \par }
{\Q \VS{16}Banguna na yo nyonso bafungoli minoko na bango

\par }{\QB mpo na kotiola yo,

\par }{\Q bazali koseka yo mpe kolia minu na bango ;

\par }{\QB bongo bazali koloba :

\par }{\Q « Tomeli ye ! Tala mokolo oyo tozalaki kozela !

\par }{\QB Tokomi penza na mokolo yango mpe tomoni yango ! »


\par }{\BB \par }
{\Q \VS{17}Yawe asali makambo oyo abongisaki,

\par }{\QB akokisi liloba na Ye,

\par }{\Q nyonso oyo aloba wuta kala :

\par }{\QB akweyisi yo na mawa te,

\par }{\Q apesi nzela na banguna na yo ete balonga yo,

\par }{\QB atomboli liseke ya banguna na yo.


\par }{\BB \par }
{\Q \VS{18}Mitema ya bato ezali koganga epai na Nkolo.

\par }{\QB Oh mir ya Siona, mboka kitoko,

\par }{\Q tika ete mpinzoli na yo ebima lokola ebale,

\par }{\QB butu mpe moyi,

\par }{\QB mpe miso na yo ekangama te !


\par }{\BB \par }
{\Q \VS{19}Telema, ganga na butu

\par }{\QB ndenge bakengeli basalaka na butu ;

\par }{\Q sopa motema na yo lokola mayi, na miso ya Nkolo,

\par }{\QB tombola maboko na yo epai na Ye

\par }{\Q mpo na bomoi ya bana na yo,

\par }{\QB oyo bazali kokufa nzala na babalabala nyonso.


\par }{\BB \par }
{\Q \VS{20}Oh Yawe, tala mpe mona !

\par }{\QB Nani oyo osalela makambo ya boye ?

\par }{\Q Boni, basi basengelaki solo kolia

\par }{\QB mbuma ya mabumu na bango

\par }{\Q to bana oyo bango moko babokoli ?

\par }{\QB Boni, basengelaki solo koboma mosakoli mpe Nganga-Nzambe

\par }{\QB kati na Esika ya bule ya Nkolo ?


\par }{\BB \par }
{\Q \VS{21}Bibembe ya bilenge mpe ya mikolo

\par }{\QB elali-lali na babalabala ;

\par }{\Q basali na ngai ya mibali mpe ya basi bakufi na mopanga !

\par }{\QB Obomi bango na mokolo ya kanda na Yo ;

\par }{\QB obomi bango na mawa te !


\par }{\BB \par }
{\Q \VS{22}Ndenge obengisaka bato na mokolo ya feti,

\par }{\QB ndenge wana mpe obengisaki pasi

\par }{\Q wuta na bangambo nyonso mpo na kosala ngai mabe.

\par }{\QB Na mokolo ya kanda ya Yawe,

\par }{\Q moto moko te abikaki to atikalaki na bomoi.

\par }{\QB Monguna na ngai abebisi bato

\par }{\QB oyo nazalaki kobokola mpe kobatela.




\par }{\MS Nzembo ya misato ya mawa : elikya atako pasi

\par }\Chap{3}{\SH Pasi ya mosakoli
\par }
{\QB \VerseOne{1}Nazali moto oyo amona pasi

\par }{\QB na nzela ya fimbu ya kanda na Ye.


\par }{\Q \VS{2}Amemaki ngai mpe atambolisaki ngai

\par }{\QB kati na molili, kasi na pole te.


\par }{\Q \VS{3}Solo, mokolo mobimba,

\par }{\QB azalaki kobalola loboko na Ye

\par }{\QB mpo na kotelemela ngai tango nyonso.


\par }{\BB \par }
{\Q \VS{4}Abebisaki nzoto na ngai mpe poso na yango,

\par }{\QB abukaki mikuwa na ngai.


\par }{\Q \VS{5}Mpo na kotelemela ngai,

\par }{\QB atongaki zingazinga na ngai

\par }{\QB mir ya ngenge mpe ya pasi.


\par }{\Q \VS{6}Atongelaki ngai ndako ya kovanda kati na molili,

\par }{\QB lokola bato ya tango ya kala oyo bakufa.


\par }{\BB \par }
{\Q \VS{7}Azingelaki ngai na bamir mpo ete nakima te ;

\par }{\QB akangaki ngai na minyololo ya kilo.


\par }{\Q \VS{8}Ezala soki nabeleli mpo na kosenga lisungi,

\par }{\QB azali koyoka libondeli na ngai te.


\par }{\Q \VS{9}Akangaki nzela na ngai na mabanga minene

\par }{\QB mpe abebisaki banzela na ngai ya mike.


\par }{\BB \par }
{\Q \VS{10}Azalaki mpo na ngai lokola ngombolo oyo ebongami,

\par }{\QB lokola nkosi oyo ebombameli ngai ;


\par }{\Q \VS{11}apengwisaki ngai nzela,

\par }{\QB apasolaki ngai mpe akomisaki ngai eloko ya pamba.


\par }{\Q \VS{12}Abendaki tolotolo na Ye

\par }{\QB mpe akomisaki ngai esika na Ye ya kobamba makonga.


\par }{\BB \par }
{\Q \VS{13}Atobolaki motema na ngai,

\par }{\QB na makonga oyo ewutaki na libenga na Ye.


\par }{\Q \VS{14}Nakomaki eloko ya liseki

\par }{\QB na miso ya bato na ngai nyonso ;

\par }{\QB bazalaki tango nyonso kotiola ngai na banzembo.


\par }{\Q \VS{15}Atondisaki ngai na matiti ya bololo

\par }{\QB mpe alangwisaki ngai na masanga ya bololo.


\par }{\BB \par }
{\Q \VS{16}Abukaki minu na ngai na mabanga,

\par }{\QB azindisaki ngai na putulu.


\par }{\Q \VS{17}Nazangaki kimia,

\par }{\QB nayebaki lisusu te nini yango bolamu.


\par }{\Q \VS{18}Boye nalobaki : « Lokumu mpe makambo nyonso

\par }{\QB oyo natielaki elikya na Yawe esili ! »


\par }{\SH Yawe, elikya na ngai
\par }
{\Q \VS{19}Nakanisi pasi mpe minyoko na ngai,

\par }{\QB ezali lokola ngenge mpe masanga ya bololo.


\par }{\Q \VS{20}Tango nyonso nakanisaka yango,

\par }{\QB motema na ngai ebukanaka.


\par }{\Q \VS{21}Nzokande, tala makambo oyo nakanisaka ;

\par }{\QB oyo mpo na yango, nazalaka na elikya :


\par }{\Q \VS{22}Bolamu ya Yawe esili te,

\par }{\QB mawa na Ye ekomi nanu na suka te ;


\par }{\Q \VS{23}ekomaka ya sika tongo nyonso.

\par }{\QB Solo, boyengebene na Yo ezali monene !


\par }{\Q \VS{24}Namilobeli : « Yawe azali elikya na ngai ;

\par }{\QB yango wana nakotia motema epai na Ye. »


\par }{\BB \par }
{\Q \VS{25}Yawe azali malamu

\par }{\QB mpo na bato oyo batielaka Ye elikya,

\par }{\QB mpo na bato oyo balukaka Ye !


\par }{\Q \VS{26}Ezali malamu kozela na kimia

\par }{\QB lobiko kowuta na Yawe !


\par }{\Q \VS{27}Ezali malamu mpo na moto

\par }{\QB komema ekangiseli na ye

\par }{\QB wana azali nanu elenge.


\par }{\BB \par }
{\Q \VS{28}Tika ete avanda kimia mpe avanda ye moko,

\par }{\QB pamba te Yawe nde alingi bongo mpo na ye.


\par }{\Q \VS{29}Tika ete atia elongi na ye na mabele :

\par }{\QB tango mosusu elikya ekoki kozala.


\par }{\Q \VS{30}Tika ete apesa litama

\par }{\QB mpo ete babeta ye mbata,

\par }{\QB mpe tika ete atonda na soni !


\par }{\BB \par }
{\Q \VS{31}Pamba te Nkolo abwakaka moto te

\par }{\QB mpo na libela.


\par }{\Q \VS{32}Ezala soki apesi etumbu, ayokaka kaka mawa

\par }{\QB mpo na bolingo monene na Ye.


\par }{\Q \VS{33}Ezalaka na esengo te

\par }{\QB nde Yawe ayokisaka bato soni

\par }{\QB to atindelaka bato pasi.


\par }{\BB \par }
{\Q \VS{34}Tango banyataka na makolo

\par }{\QB bakangami nyonso ya mokili,


\par }{\Q \VS{35}tango babebisaka lokumu ya moto

\par }{\QB na miso ya Ye-Oyo-Aleki-Likolo,


\par }{\Q \VS{36}tango banyokolaka moto kati na kosambisama,

\par }{\QB boni, Nkolo amonaka yango te ?


\par }{\BB \par }
{\Q \VS{37}Nani akoki kaka kobimisa liloba

\par }{\QB mpo ete likambo esalema

\par }{\QB soki Nkolo apesi yango nzela te ?


\par }{\Q \VS{38}Boni, ezali te wuta na monoko ya Ye-Oyo-Aleki-Likolo

\par }{\QB nde pasi mpe bolamu ekomelaka bato ?


\par }{\Q \VS{39}Mpo na nini moto na bomoi amilela-lela

\par }{\QB tango bapesi ye etumbu likolo ya masumu na ye ?


\par }{\BB \par }
{\Q \VS{40}Tokota na mozindo ya kososola banzela na biso

\par }{\QB mpe totala malamu etamboli na biso,

\par }{\QB bongo tozonga epai na Yawe ;


\par }{\Q \VS{41}totombola mitema mpe maboko na biso

\par }{\QB epai ya Nzambe oyo azali na Lola mpe toloba :


\par }{\Q \VS{42}« Tosalaki masumu mpe totombokelaki Yo,

\par }{\QB yango wana olimbisaki te.


\par }{\Q \VS{43}Omizipaki na kanda ndenge bamizipaka liputa,

\par }{\QB onyokolaki biso mpe obomaki na mawa te.


\par }{\Q \VS{44}Omizipaki lipata

\par }{\QB mpo ete mabondeli edusola te.


\par }{\Q \VS{45}Okomisaki biso lokola eloko ya nkele

\par }{\QB mpe ya tina te na miso ya bikolo.


\par }{\BB \par }
{\Q \VS{46}Banguna na biso nyonso bafungolaki minoko

\par }{\QB mpo na kotiola biso ;


\par }{\Q \VS{47}libula na biso ekomi :

\par }{\QB somo, mabulu, kobebisama mpe kufa. »


\par }{\Q \VS{48}Miso na ngai ezali kosopa miluka ya mpinzoli

\par }{\QB mpo ete bato na ngai babebisami.


\par }{\BB \par }
{\Q \VS{49}Miso na ngai ezali kobimisa mpinzoli tango nyonso

\par }{\QB mpe ezali kolemba te,


\par }{\Q \VS{50}kino tango Yawe akotala mpe akomona

\par }{\QB wuta kuna na Lola.


\par }{\Q \VS{51}Makambo oyo miso na ngai ezali komona

\par }{\QB ezali koyokisa motema na ngai pasi

\par }{\QB likolo na bana basi nyonso ya engumba na ngai.


\par }{\BB \par }
{\Q \VS{52}Bato oyo bayinaka ngai na pamba

\par }{\QB balukaki kokanga ngai lokola ndeke ;


\par }{\Q \VS{53}balukaki koboma ngai kati na libulu,

\par }{\QB babwakelaki ngai mabanga ;


\par }{\Q \VS{54}mayi etondaki kino kozipa moto na ngai

\par }{\QB mpe nakanisaki ete nakomi pene ya kokufa.


\par }{\BB \par }
{\Q \VS{55}Nabelelaki Kombo na Yo, Yawe,

\par }{\QB wuta na mozindo ya libulu.


\par }{\Q \VS{56}Oyokaki ngai libondeli na ngai :

\par }{\QB « Kokanga matoyi na Yo te

\par }{\Q wana nazali kobelela Yo

\par }{\QB mpo ete oyoka kolela na ngai

\par }{\QB mpe nazwa lisungi kowuta na Yo ! »


\par }{\Q \VS{57}Tango nabelelaki Yo,

\par }{\QB opusanaki pene na ngai

\par }{\QB mpe olobaki : « Kobanga te ! »


\par }{\BB \par }
{\Q \VS{58}Nkolo, obundelaki ngai solo,

\par }{\QB osikolaki bomoi na ngai !


\par }{\Q \VS{59}Yawe, omonaki mabe oyo basalaki ngai :

\par }{\QB longisa ngai !


\par }{\Q \VS{60}Omonaki solo posa na bango

\par }{\QB ya kozongisa mabe na mabe

\par }{\QB mpe mabongisi na bango ya kosala ngai mabe.


\par }{\BB \par }
{\Q \VS{61}Yawe, oyokaki mafinga na bango,

\par }{\QB mabongisi na bango ya kosala ngai mabe,


\par }{\Q \VS{62}maloba ya bayini na ngai

\par }{\QB mpe makanisi na bango ya kosala ngai mabe.


\par }{\Q \VS{63}Tala mpe mona bango ! Ezala bavandi to batelemi,

\par }{\QB mosala na bango : kotiola ngai na banzembo na bango.


\par }{\BB \par }
{\Q \VS{64}Yawe, pesa bango lifuti oyo ekoki na bango

\par }{\QB kolanda misala na bango ;


\par }{\Q \VS{65}yeisa mitema na bango makasi,

\par }{\QB kweyisela bango bilakeli mabe na Yo ;


\par }{\Q \VS{66}nyokola bango na kanda makasi na Yo

\par }{\QB mpe bebisa bango na se ya Lola na Yo, Yawe !




\par }\Chap{4}{\SH Nzembo ya minei : kokakolama ya Siona
\par }
{\Q \VerseOne{1}Ndenge nini wolo ebungisi kongenga na yango,

\par }{\QB wolo ya peto enzuluki !

\par }{\Q Mabanga ya talo oyo ya bule epanzani

\par }{\QB na basonge ya babalabala nyonso.


\par }{\Q \VS{2}Ndenge nini bana mibali ya motuya ya Siona,

\par }{\QB oyo, na kala, bazalaki kozwa bango lokola wolo ya peto,

\par }{\Q kasi bakomi lelo komona bango lokola mbeki ya mabele,

\par }{\QB oyo mosali mbeki basili kosala !


\par }{\Q \VS{3}Ata mbwa ya zamba ezalaka na posa

\par }{\QB ya komelisa bana na yango mabele ;

\par }{\Q kasi bato na ngai bakomi mitema makasi

\par }{\QB lokola maligbanga kati na esobe.


\par }{\BB \par }
{\Q \VS{4}Likolo ya nzala, lolemo ya mwana ekangami

\par }{\QB na likolo ya kati ya monoko na ye ;

\par }{\Q bana mike bazali kosenga bilei

\par }{\QB kasi moto moko te azali kopesa bango yango.


\par }{\BB \par }
{\Q \VS{5}Bato oyo na kala bazalaki kolia bilei ya kitoko

\par }{\QB bakomi kokufakufa na babalabala ;

\par }{\Q ba-oyo bakolaki na molato ya motane

\par }{\QB bakomi sik’oyo kolalela matiti ya kopola.


\par }{\BB \par }
{\Q \VS{6}Lisumu oyo bato na ngai basali

\par }{\QB ezali monene koleka lisumu ya Sodome,

\par }{\Q engumba oyo ebebisamaki na mbala moko

\par }{\QB wana moto moko te asembolaki loboko na ye

\par }{\QB mpo na kotelemela yango.


\par }{\BB \par }
{\Q \VS{7}Bana ya bakonzi na bango bazalaki

\par }{\QB kongala koleka mvula ya pembe,

\par }{\Q pembe koleka miliki ;

\par }{\QB banzoto na bango ezalaki motane

\par }{\Q koleka langi ya motane penza,

\par }{\QB mpe lolenge na bango ezalaki

\par }{\QB lokola libanga na safiri.


\par }{\BB \par }
{\Q \VS{8}Bilongi na bango ekomi mwindo koleka makala,

\par }{\QB bazali koyeba bango lisusu te na babalabala ;

\par }{\Q poso na bango ya nzoto ekangami na mikuwa,

\par }{\QB ekawuki lokola koni.


\par }{\BB \par }
{\Q \VS{9}Bato oyo bakufi na mopanga bazali malamu

\par }{\QB koleka ba-oyo bakufi na nzala :

\par }{\Q banzulukaka mpe bakondaka makasi mpo na nzala,

\par }{\QB mpo na kozanga bilei kowuta na bilanga.


\par }{\BB \par }
{\Q \VS{10}Basi ya mitema malamu balambi,

\par }{\QB na maboko na bango, bana na bango moko ;

\par }{\Q bana na bango bakomi bilei na bango

\par }{\QB kati na pasi oyo ekomeli bato na ngai.


\par }{\BB \par }
{\Q \VS{11}Yawe asilikaki makasi koleka ;

\par }{\QB asopaki kanda na Ye

\par }{\Q mpe apelisaki moto kati na Siona,

\par }{\QB moto oyo ezikisaki miboko na yango.


\par }{\BB \par }
{\Q \VS{12}Bakonzi ya mabele mpe bikolo mosusu ya mokili

\par }{\QB bandimaki te ete banguna mpe bayini

\par }{\QB bakokaki kokota na bikuke ya Yelusalemi.


\par }{\BB \par }
{\Q \VS{13}Kasi makambo wana esalemaki

\par }{\QB mpo na masumu ya basakoli ya Yelusalemi

\par }{\Q mpe mabe ya Banganga-Nzambe na yango,

\par }{\QB oyo basopaki kati na yango makila ya bato ya sembo.


\par }{\BB \par }
{\Q \VS{14}Bakomaki sik’oyo koyengayenga

\par }{\QB na babalabala lokola bakufi miso,

\par }{\Q bakomaki mbindo na makila

\par }{\QB mpe moto moko te akokaki kosimba bilamba na bango.


\par }{\BB \par }
{\Q \VS{15}Bato bazali koganga mpe koloba na bango :

\par }{\QB « Bolongwa awa, bato ya mbindo !

\par }{\Q Bolongwa awa, bolongwa awa, bosimba biso te ! »

\par }{\QB Wana bazalaki kokima mpe kotelengana,

\par }{\Q bato ya bikolo mosusu bazalaki koloba :

\par }{\QB « Bavanda na esika oyo te ! »


\par }{\BB \par }
{\Q \VS{16}Yawe, Ye moko, apanzi bango,

\par }{\QB azali kotala bango lisusu te.

\par }{\Q Bapesaki Banganga-Nzambe lokumu te

\par }{\QB mpe bayokelaki mibange mawa te.


\par }{\BB \par }
{\Q \VS{17}Miso na biso elembaki lisusu

\par }{\QB mpo na kozela na pamba lisungi ;

\par }{\Q wuta na bandako milayi na biso ya kotalela na mosika,

\par }{\QB tozalaki kotala wana tozalaki kozela lisungi

\par }{\Q kowuta na ekolo songolo mpe pakala,

\par }{\QB kasi ebikisaki biso te.


\par }{\BB \par }
{\Q \VS{18}Banguna na biso bazalaki kolanda matambe na biso ;

\par }{\QB boye tokokaki lisusu te kotambola na babalabala na biso.

\par }{\Q Suka na biso ekomaki pene,

\par }{\QB mikolo na biso ekomaki ya kotanga,

\par }{\QB mpo ete tokomaki na suka.


\par }{\BB \par }
{\Q \VS{19}Bato oyo bazalaki kolanda biso

\par }{\QB bazalaki mbangu koleka mpongo, na likolo ;

\par }{\Q bazalaki kolanda biso na likolo ya bangomba

\par }{\QB mpe kotiela biso mitambo kati na esobe.


\par }{\BB \par }
{\Q \VS{20}Mopakolami na Yawe, oyo totielaki motema

\par }{\QB akangami na mitambo na bango ;

\par }{\Q nzokande tozalaki kokanisa boye na tina na ye :

\par }{\QB « Tokobika bomoi malamu

\par }{\Q na se ya bobatelami na ye

\par }{\QB kati na bikolo. »


\par }{\BB \par }
{\Q \VS{21}Edomi, mboka kitoko,

\par }{\QB movandi ya mokili ya Utsi,

\par }{\Q sepela, zala na esengo !

\par }{\QB Kasi yo mpe, bakopesa yo kopo ;

\par }{\QB okomela, okolangwa mpe okotikala bolumbu.


\par }{\BB \par }
{\Q \VS{22}Siona, mboka kitoko, etumbu na yo ekosila ;

\par }{\QB Nzambe akomema yo lisusu na bowumbu te.

\par }{\Q Kasi yo Edomi, mboka kitoko,

\par }{\QB Nzambe akopesa yo etumbu mpo na mabe na yo,

\par }{\QB mpe akobimisa masumu na yo na polele.


\par }{\BB \par }


{\MS Nzembo ya mitano : Libondeli

\par }\Chap{5}{\SH Kanisa
\par }
{\Q \VerseOne{1}Oh Yawe,

\par }{\QB kanisa makambo oyo ekomeli biso !

\par }{\QB Tala mpe mona soni na biso !


\par }{\Q \VS{2}Libula na biso ekeyi na maboko ya bapaya,

\par }{\QB bandako na biso ekeyi na maboko ya bato mosusu.


\par }{\Q \VS{3}Tokomi lokola bana bitike, tozangi tata ;

\par }{\QB bamama na biso bakomi lokola basi bakufisa mibali !


\par }{\Q \VS{4}Tosengeli kofuta mbongo ata mpo na mayi na biso ya komela

\par }{\QB to mpe mpo na bakoni na biso !


\par }{\Q \VS{5}Banguna na biso bazali kolanda biso,

\par }{\QB bakomi na sima ya mokongo ;

\par }{\QB bongo biso tolembi nzoto, tozangi kimia.


\par }{\Q \VS{6}Tokomi ata kobondela bato ya Ejipito mpe ya Asiri

\par }{\QB mpo ete bapesa biso bilei.


\par }{\Q \VS{7}Solo batata na biso basalaki masumu,

\par }{\QB kasi bazali lisusu te,

\par }{\Q bongo biso tokomi komema

\par }{\QB mokumba ya etumbu na bango.


\par }{\Q \VS{8}Bawumbu bakomi kokonza biso,

\par }{\QB mpe moto ata moko te amonani

\par }{\QB mpo na kokangola biso na maboko na bango.


\par }{\Q \VS{9}Tozali kozwa bilei na biso na motuya ya bomoi na biso,

\par }{\QB likolo na mopanga ya babomi kuna na esobe.


\par }{\Q \VS{10}Poso ya nzoto na biso ekomi moto

\par }{\QB lokola nde balekisi yango na mbabola,

\par }{\QB pamba te nzala ezali kotumba biso makasi.


\par }{\Q \VS{11}Basambwisi basi kati na Siona,

\par }{\QB mpe bilenge basi oyo bayebi nanu nzoto ya mibali te

\par }{\QB kati na bingumba ya Yuda.


\par }{\Q \VS{12}Badiembiki bakalaka, na maboko na bango ;

\par }{\QB mpe bapesi bakambi lokumu te.


\par }{\Q \VS{13}Bilenge mibali bazali komema libanga oyo banikelaka ble ;

\par }{\QB bongo bana mike bazali kotepatepa na se ya kilo ya bakoni.


\par }{\Q \VS{14}Bakambi batika kokende na ekuke ya engumba,

\par }{\QB mpe bilenge batika kobeta mindule.


\par }{\Q \VS{15}Esengo ezalaka lisusu te kati na mitema na biso,

\par }{\QB mabina na biso ebongwana matanga.


\par }{\Q \VS{16}Mitole ekweyi wuta na mito na biso.

\par }{\QB Mawa na biso, mpo ete tosali masumu !


\par }{\Q \VS{17}Soki mitema na biso ezali komona pasi

\par }{\QB mpe soki miso na biso ekomi komona molili,


\par }{\Q \VS{18}ezali mpo ete ngomba Siona ebebisami,

\par }{\QB mpe mbwa ya zamba ekomi kovanda kuna.


\par }{\SH Zongisa biso epai na Yo
\par }
{\Q \VS{19}Oh Yawe, ozali Mokonzi seko na seko ;

\par }{\QB Kiti ya Bokonzi na Yo ekowumela libela na libela.


\par }{\Q \VS{20}Mpo na nini obosana biso mpo na tango nyonso ?

\par }{\QB Mpo na nini osundola biso tango molayi ?


\par }{\Q \VS{21}Oh Yawe, zongisa biso epai na Yo ;

\par }{\QB mpe tokozonga penza !

\par }{\Q Yeisa mikolo na biso sika

\par }{\QB ndenge ezalaki na tango ya kala !


\par }{\Q \VS{22}Boni, osundoli biso solo mpo na libela

\par }{\QB mpe otombokeli biso na kanda eleka ndelo ?

\par }