\NormalFont\ShortTitle{Mishe}

{\MT Mishe



\par }\ChapOne{1}{\SH Sango ya libebi ya Isalaele
\par }
{\PP \VerseOne{1}Yawe alobaki na Mishe, moto ya mboka Moresheti, na tango Yotami, Akazi mpe Ezekiasi bazalaki, moko sima na mosusu, bakonzi ya Yuda : ezalaki emoniseli oyo Mishe azwaki na tina na Samari mpe Yelusalemi.


\par }{\Q \VS{2}Bino nyonso, bikolo, boyoka !

\par }{\QB Mabele elongo na nyonso oyo ezali kati na yo,

\par }{\Q botia matoyi mpe boyoka !

\par }{\QB Nkolo Yawe azwi bino na likambo ;

\par }{\Q Yawe akosambisa bino

\par }{\QB wuta na Ndako na Ye ya bule !


\par }{\BB \par }
{\Q \VS{3}Tala, Yawe azali koya wuta na Ndako na Ye,

\par }{\QB azali kokita, azali kotambola na likolo ya bangomba ya mabele.


\par }{\Q \VS{4}Na se ya matambe na Ye, bangomba ezali kopasuka,

\par }{\QB mabwaku ezali kopanzana

\par }{\Q ndenge mafuta eyandukaka na moto,

\par }{\QB ndenge mayi ya mvula etiolaka na lombangu

\par }{\QB na mipanzi ya bangomba.


\par }{\Q \VS{5}Mpo na nini nyonso wana ?

\par }{\QB Ezali mpo na mabe ya Jakobi,

\par }{\Q mpo na masumu ya libota ya Isalaele.

\par }{\BB \par }
{\Q Nani atindikaki Jakobi na kosala mabe ?

\par }{\QB Boni, ezali Samari te ?

\par }{\Q Nani asalaki ete bisambelo ya likolo ya bangomba

\par }{\QB ezala kati na Yuda ?

\par }{\QB Boni, ezali Yelusalemi te ?


\par }{\BB \par }
{\Q \VS{6}« Nakokomisa Samari mopiku ya mabanga ;

\par }{\QB bakokoma kosala bilanga ya vino kuna.

\par }{\Q Nakobwaka mabanga na yango na lubwaku,

\par }{\QB nakosala ete miboko na yango etikala polele.


\par }{\Q \VS{7}Banzambe na bango nyonso ya bikeko ekopanzana,

\par }{\QB makabo nyonso ya mbindo oyo bapesaka

\par }{\Q epai ya banzambe na bango ya bikeko ekobwakama na moto.

\par }{\QB Nakobebisa banzambe nyonso ya bikeko ya Samari

\par }{\Q mpo ete esalemaki na lifuti ya mbindo ya ekobo ya bule,

\par }{\QB mpe mpo ete basalela yango lisusu te

\par }{\QB lokola lifuti ya ekobo mosusu ya bule. »


\par }{\SH Bileli mpe matanga
\par }
{\Q \VS{8}Yango wana, nakolela mpe nakosala matanga,

\par }{\QB nakotambola makolo ngulu mpe bolumbu,

\par }{\Q nakoganga lokola mbwa ya zamba

\par }{\QB mpe nakolela lokola maligbanga.


\par }{\Q \VS{9}Pamba te bokono ya Samari esilaka te ;

\par }{\QB pota na yango ezwi mpe mokili ya Yuda,

\par }{\Q ezali kopusana kino na ekuke ya bato na ngai,

\par }{\QB kino kutu na yango moko Yelusalemi.


\par }{\Q \VS{10}Boloba yango te kati na engumba Gati,

\par }{\QB bolela te !

\par }{\QB Bato ya Beti-Leafra, bomipakola putulu !


\par }{\Q \VS{11}Bato ya engumba Shafiri,

\par }{\QB botambola bolumbu mpe boyoka soni !

\par }{\Q Bato ya mboka Tsanani bakobima lisusu

\par }{\QB na engumba na bango te,

\par }{\Q bato ya Beti-Atseli bazali na matanga ;

\par }{\QB boye balongoli lisungi na bango epai na yo.


\par }{\Q \VS{12}Bato ya etuka ya Meroti bazali kolenga na somo

\par }{\QB mpo na bolamu na bango,

\par }{\Q pamba te Yawe atindi pasi ya makasi

\par }{\QB kino na ekuke ya Yelusalemi.


\par }{\Q \VS{13}Bino bavandi ya engumba Lakishi,

\par }{\QB bokangisa bampunda mpe bashar na bino !

\par }{\Q Bino nde bomemisaki Siona, mboka kitoko, masumu ;

\par }{\QB pamba te bamonaki masumu ya Isalaele kati na bino !


\par }{\Q \VS{14}Yango wana, bokopesa na Moresheti mokanda

\par }{\QB oyo elakisi ete bokabwani na ye na libala.

\par }{\QB Engumba Akizibi ezali kokosa bakonzi ya Isalaele.


\par }{\Q \VS{15}Bino bavandi ya Maresha,

\par }{\QB nakotindela bino monguna moko

\par }{\Q mpo ete aya kobundisa bino ;

\par }{\QB lokumu ya Isalaele ekokima na engumba Adulami.


\par }{\Q \VS{16}Bomikokola suki na mito

\par }{\QB mpo na bana na bino ya mibali oyo bolingaka,

\par }{\Q ndenge esalemaka na matanga.

\par }{\QB Bomikokola suki na mito

\par }{\Q mpe botikala mabandi lokola mpongo,

\par }{\QB pamba te bakomema bango na bowumbu mosika na bino.




\par }\Chap{2}{\SH Mabongisi ya moto mpe mabongisi ya Nzambe
\par }
{\Q \VerseOne{1}Mawa na bato oyo babongisaka kosala mabe,

\par }{\QB oyo bakanisaka kosala bato mabe na bambeto na bango !

\par }{\Q Bakokisaka yango na tongo,

\par }{\QB pamba te bazali na makoki ya kosala yango.


\par }{\Q \VS{2}Soki baluli bilanga ya moto,

\par }{\QB bazwaka yango na makasi ;

\par }{\Q soki baluli ndako ya moto,

\par }{\QB babotolaka yango ;

\par }{\Q bakangaka mokolo ndako mpe biloko na ye ya ndako

\par }{\QB mpe babotolaka moto libula na ye.


\par }{\Q \VS{3}Mpo na yango, Yawe alobi :

\par }{\QB « Nazali kobongisa mabe mpo na ekolo ya lolenge oyo :

\par }{\Q ekozala pasi moko oyo bakokoka

\par }{\QB komibikisa na yango te.

\par }{\Q Bakokoka lisusu kotambola na lolendo te,

\par }{\QB pamba te ekozala tango ya pasi makasi.


\par }{\BB \par }
{\Q \VS{4}Na mokolo wana,

\par }{\QB bakosambwisa bino ;

\par }{\Q mpo na kotiola bino,

\par }{\QB bakobanda koyembela bino banzembo oyo :

\par }{\Q ‹ Tobebisami penza mobimba !

\par }{\QB Libula ya bato na ngai ekabwani !

\par }{\Q Abotoli yango na maboko na ngai

\par }{\QB mpe akabi bilanga na biso epai ya banguna na biso. › »


\par }{\Q \VS{5}Yango wana, moko te kati na bino akotikala na lisanga ya Yawe

\par }{\QB mpo na kokabola mabele na zeke.


\par }{\SH Basakoli ya lokuta
\par }
{\Q \VS{6}Basakoli na bango bazalaki koloba :

\par }{\QB « Kosakola te, kosakola makambo ya boye te !

\par }{\QB Pasi ekokomela biso te. »


\par }{\BB \par }
{\Q \VS{7}Oh libota ya Jakobi, makambo ya boye

\par }{\QB esengeli solo kolobama ?

\par }{\Q « Boni, Molimo na Yawe atomboki

\par }{\QB mpo ete asala makambo ya boye ?

\par }{\Q Maloba na Ye ezali ya boboto te

\par }{\QB mpo na moto oyo atambolaka alima ? »


\par }{\BB \par }
{\Q \VS{8}Na mikolo eleki,

\par }{\QB bozalaki komona bato na ngai lokola banguna.

\par }{\Q Bolongolaki bato oyo bazalaki koleka na kimia

\par }{\QB bilamba ya talo na mawa te,

\par }{\QB lokola bato oyo bawuti bitumba ;


\par }{\Q \VS{9}bobenganaki basi ya bato na ngai

\par }{\QB longwa na bandako na bango ya kitoko,

\par }{\Q bolongolaki mpo na libela mapamboli na ngai

\par }{\QB kati na bana na bango.


\par }{\Q \VS{10}Botelema mpe bokende !

\par }{\QB Awa ezali esika na bino ya kopema te,

\par }{\Q pamba te ezali mbindo,

\par }{\QB ebebisami makasi penza,

\par }{\QB mpe elikya ya kobonga ezali lisusu te.


\par }{\Q \VS{11}Soki mokosi moko to moto moko ya lokuta ayei koloba :

\par }{\QB « Nakosakola mpo na yo ; »

\par }{\Q bongo moto yango azali na se ya milangwa ya vino

\par }{\QB to ya masanga mosusu ya makasi,

\par }{\Q moto ya boye asengeli kaka kozala mosakoli

\par }{\QB ya bato ya lolenge na ye.


\par }{\SH Nzambe asangisaka
\par }
{\Q \VS{12}Oh bakitani ya Jakobi, nakosangisa bino nyonso,

\par }{\QB nakosangisa batikali nyonso ya Isalaele.

\par }{\Q Nakosangisa bango lokola bameme kati na lopango,

\par }{\QB lokola bibwele kati na etando na yango ya kolia matiti.

\par }{\Q Makelele oyo ekoyokana kuna

\par }{\QB ekozala makelele ya bato ebele.


\par }{\Q \VS{13}Moto oyo apasolaka nzela

\par }{\QB akotambola liboso na bango.

\par }{\Q Bakolekela na nzela oyo bapasoli,

\par }{\QB bakolekela na nzela ya ekuke

\par }{\Q mpe bakobimela na nzela yango.

\par }{\QB Mokonzi na bango akotambola liboso na bango,

\par }{\QB Yawe akozala liboso na bango.




\par }\Chap{3}{\SH Masumu ya bakambi
\par }
{\PP \VerseOne{1}Boye, nalobaki :

\par }{\Q « Boyoka, bino bakambi ya libota ya Jakobi,

\par }{\QB bino batambolisi ya libota ya Isalaele !

\par }{\Q Ezali bino te bato bosengeli

\par }{\QB koyeba malamu mibeko ?


\par }{\Q \VS{2}Nzokande, ezali bino bato bozali koboya bolamu

\par }{\QB mpe bozali kolinga mabe.

\par }{\Q Bozali kolongola poso ya nzoto ya bato ya libota na ngai,

\par }{\Q bozali kolongola misuni na bango

\par }{\QB mpe kobuka mikuwa na bango.


\par }{\Q \VS{3}Bozali kodunda misuni ya bato ya libota na ngai,

\par }{\QB bozali kolongola bango poso ya nzoto

\par }{\Q mpe kobuka mikuwa na bango.

\par }{\QB Bozali kokata bango mike-mike

\par }{\Q lokola misuni oyo bakalingaka

\par }{\QB to oyo batokisaka na nzungu. »


\par }{\BB \par }
{\Q \VS{4}Yango wana, tango bakobelela Yawe,

\par }{\QB akoyanola bango te.

\par }{\Q Na tango wana, akobombela bango elongi na Ye

\par }{\QB likolo ya mabe na bango nyonso oyo basalaki.


\par }{\Q \VS{5}Tala liloba oyo Yawe alobi

\par }{\QB mpo na kotelemela basakoli ya lokuta

\par }{\Q oyo babungisaka bato na ngai nzela :

\par }{\QB « Soki bapesi bango eloko ya kolia,

\par }{\Q basakolaka kimia ;

\par }{\QB soki bapesi bango te eloko ya kolia,

\par }{\QB basakolaka bitumba.


\par }{\Q \VS{6}Na butu, bokozwa lisusu bimoniseli te.

\par }{\QB Soki bapesi bango te eloko ya kolia,

\par }{\Q molili ekozingela bino

\par }{\QB mpe bokokoka lisusu kosakola te !

\par }{\Q Moyi ekobimela lisusu basakoli yango te,

\par }{\QB mpe mokolo ekokoma molili mpo na bango.


\par }{\Q \VS{7}Bamoni makambo bakotonda na soni,

\par }{\QB mpe bato oyo balobaka makambo oyo ekoya bakosambwa.

\par }{\Q Bango nyonso bakobomba bilongi na bango,

\par }{\QB pamba te Nzambe akoyanola bango te. »


\par }{\Q \VS{8}Kasi ngai, na nzela ya Molimo na Yawe,

\par }{\QB natondisami na nguya, na bosembo mpe na mpiko

\par }{\Q mpo na kobimisa polele mabe ya Jakobi

\par }{\QB mpe lisumu ya Isalaele.


\par }{\BB \par }
{\Q \VS{9}Boyoka maloba oyo,

\par }{\QB bakambi ya Jakobi mpe batambolisi ya Isalaele,

\par }{\Q bino oyo bolingaka makambo ya sembo te

\par }{\QB mpe bobongolaka makambo ya alima,


\par }{\Q \VS{10}bino oyo botongaka Siona na kosopa makila,

\par }{\QB mpe Yelusalemi na kosalaka makambo mabe.


\par }{\Q \VS{11}Bakambi na yango basengaka kanyaka

\par }{\QB liboso ya kokata makambo,

\par }{\Q Banganga-Nzambe na yango basengaka misolo

\par }{\QB liboso ya koteya,

\par }{\Q mpe basakoli na yango basengaka mbongo

\par }{\QB liboso ya kosakola.

\par }{\Q Nzokande, babombamaka na sima ya Kombo ya Yawe

\par }{\QB tango balobaka : « Boni, Yawe azali kati na biso te ?

\par }{\QB Pasi ekoki kokomela biso te ! »


\par }{\Q \VS{12}Yango wana, likolo na bino,

\par }{\QB bakobalola Siona ndenge babalolaka mabele ya bilanga.

\par }{\Q Yelusalemi ekokoma liboke ya mabanga,

\par }{\QB mpe ngomba epai wapi batongaki Tempelo

\par }{\QB ekokoma ngomba moke oyo ezipami na matiti.




\par }\Chap{4}{\SH Bokonzi ya Nzambe kati na Siona
\par }
{\Q \VerseOne{1}Na mikolo oyo ekoya,

\par }{\QB ngomba ya Tempelo ya Yawe ekolendisama ngwi

\par }{\Q na songe ya bangomba,

\par }{\QB ekoleka bangomba mikuse nyonso na molayi,

\par }{\QB mpe bikolo ekokende kotondana kuna.


\par }{\Q \VS{2}Bato ya bikolo ebele bakokende kuna mpe bakoloba :

\par }{\QB « Boya, tomata na ngomba ya Yawe,

\par }{\Q na Tempelo ya Nzambe ya Jakobi !

\par }{\QB Akoteya biso banzela na Ye

\par }{\Q mpo ete tolanda banzela mike na Ye. »

\par }{\QB Pamba te Mobeko ekowuta na Siona,

\par }{\QB mpe Liloba na Yawe ekowuta na Yelusalemi.


\par }{\Q \VS{3}Akozala Mosambisi kati na bikolo ebele,

\par }{\QB akokata makambo ya kowelana kati na mabota ya nguya,

\par }{\Q ezala oyo ezalaka mosika.

\par }{\QB Bakotumba mipanga na bango na moto

\par }{\Q mpo na kosala bakongo,

\par }{\QB mpe makonga na bango mpo na kosala bambeli.

\par }{\Q Ekolo moko te ekotombola lisusu mopanga

\par }{\QB mpo na kobundisa ekolo mosusu,

\par }{\QB bato bakoyekola lisusu te kobunda bitumba.


\par }{\Q \VS{4}Moto nyonso akovanda na kimia

\par }{\QB kati na bilanga na ye ya vino

\par }{\Q mpe na se ya nzete na ye ya figi.

\par }{\QB Moto moko te akobangisa ye,

\par }{\QB pamba te Yawe, Mokonzi ya mampinga, nde alobi.


\par }{\BB \par }
{\Q \VS{5}Ekolo na ekolo ekotambola

\par }{\QB na kombo ya nzambe na yango,

\par }{\Q kasi biso tokotambola na Kombo na Yawe

\par }{\QB oyo azali Nzambe na biso, mpo na libela.


\par }{\SH Mabongisi ya Yawe
\par }
{\Q \VS{6}« Na mokolo yango, » elobi Yawe,

\par }{\QB « Nakosangisa libota na Ngai,

\par }{\Q oyo ezali kotambola tengu-tengu ;

\par }{\QB nakoyamba oyo ezalaki na bowumbu, mosika na Ngai,

\par }{\QB mpe oyo natiaki pasi likolo na yango.


\par }{\Q \VS{7}Nakosala ete libota oyo ezali kotambola tengu-tengu

\par }{\QB ekoma batikali,

\par }{\Q mpe oyo bazalaki na bowumbu mosika na Ngai,

\par }{\QB libota ya nguya.

\par }{\Q Yawe akozala Mokonzi na bango, na ngomba Siona,

\par }{\QB kobanda na mokolo yango kino libela na libela.


\par }{\Q \VS{8}Mpo na yo, ndako molayi ya bakengeli bibwele,

\par }{\QB ngomba ya Siona, mboka kitoko,

\par }{\Q bakozongisela yo bokonzi na yo ya kala,

\par }{\QB bakozongisa bokonzi ya Yelusalemi, mboka kitoko. »


\par }{\BB \par }
{\Q \VS{9}Sik’oyo, mpo na nini ozali koganga ?

\par }{\QB Boni, ozali lisusu na mokonzi te ?

\par }{\Q Boni, mopesi toli na yo asili kokufa

\par }{\QB mpo ete pasi ekanga yo lokola mwasi

\par }{\QB oyo azali na pasi ya kobota ?


\par }{\Q \VS{10}Oh Siona, mboka kitoko,

\par }{\QB lela lokola mwasi oyo azali na pasi ya kobota !

\par }{\Q Pamba te sik’oyo, okobima na engumba

\par }{\QB mpe okovanda kati na zamba,

\par }{\Q okokende kino na Babiloni ;

\par }{\QB mpe kuna, Yawe akokangola yo

\par }{\QB na maboko ya monguna na yo.


\par }{\BB \par }
{\Q \VS{11}Kasi sik’oyo, bikolo ebele esangani

\par }{\QB mpo na kotelemela yo ;

\par }{\Q bazali koloba :

\par }{\QB « Tika ete bosantu ya Siona esambwa

\par }{\QB mpe miso esepela komona kobebisama na yango ! »


\par }{\Q \VS{12}Kasi bayebi makanisi na Yawe te

\par }{\QB mpe bazali kososola mabongisi na Ye te,

\par }{\Q Ye oyo asangisaki bango

\par }{\QB lokola maboke ya matiti ya ble na etando

\par }{\QB oyo batutelaka yango.


\par }{\Q \VS{13}Oh Siona, mboka kitoko,

\par }{\QB telema mpe tuta ble,

\par }{\Q pamba te nakopesa yo maseke ya bibende

\par }{\QB mpe basapato ya bronze,

\par }{\Q bongo okobuka bikolo ebele mike-mike

\par }{\QB mpe okopesa bomengo na bango,

\par }{\Q oyo bazwaki na nzela ya mabe,

\par }{\QB lokola likabo epai na Yawe,

\par }{\QB mpe bozwi na bango epai na Mokonzi ya mokili mobimba.


\par }{\BB \par }
{\Q \VS{14}Oh engumba oyo elinga bitumba,

\par }{\QB sangisa basoda na yo,

\par }{\Q pamba te bazingeli biso !

\par }{\QB Bakobeta mokambi ya Isalaele fimbu na matama.




\par }\Chap{5}{\SH Mokonzi akobotama na Beteleemi
\par }
{\Q \VerseOne{1}Bongo yo, Beteleemi Efrata,

\par }{\QB atako ozali moke kati na bingumba ya Yuda,

\par }{\Q ye oyo akokonza Isalaele

\par }{\QB akowuta kati na yo.

\par }{\Q Ebandeli na Ye ezala wuta kala penza,

\par }{\QB wuta na ebandeli ya tango.


\par }{\Q \VS{2}Yango wana, Yawe akosundola Isalaele

\par }{\QB kino tango mwasi oyo azali

\par }{\Q na pasi ya kobota akobota,

\par }{\QB mpe ndambo ya bandeko na ye,

\par }{\Q oyo bakotikala bakozonga

\par }{\QB epai ya bandeko na bango, bana ya Isalaele.


\par }{\Q \VS{3}Akotelema mpe akobatela bibwele na ye

\par }{\QB na nguya na Yawe,

\par }{\Q na lokumu ya Kombo ya Nzambe na ye ;

\par }{\QB mpe bakovanda na kimia,

\par }{\Q pamba te sango ya lokumu ya kombo na ye

\par }{\QB ekopanzana mokili mobimba.


\par }{\BB \par }
{\Q \VS{4}Boye, akozala kimia na bango !

\par }{\QB Tango mampinga ya Asiri bakokota na makasi

\par }{\Q kati na mokili na biso mpe na bandako na biso,

\par }{\QB oyo batonga makasi,

\par }{\Q tokotindela bango babateli sambo ya bibwele

\par }{\QB mpe bakambi mwambe ya bato

\par }{\QB mpo na kobundisa bango.


\par }{\BB \par }
{\Q \VS{5}Bakokamba mokili ya Asiri mpe ya Nimirodi na mopanga.

\par }{\QB Boye, akokangola biso na bokonzi ya mampinga ya Asiri

\par }{\Q tango bakokota na makasi na mabele na biso

\par }{\QB mpe na bandelo na yango.


\par }{\Q \VS{6}Batikali ya Jakobi bakozala,

\par }{\QB kati na bikolo ebele lokola mamwe

\par }{\Q oyo ewuti epai na Yawe,

\par }{\QB mpe na likolo ya matiti lokola londende

\par }{\Q oyo ekweyaka na makasi ya moto te

\par }{\QB to mpe etalelaka moto te.


\par }{\BB \par }
{\Q \VS{7}Batikali ya Jakobi bakozala kati na mabota,

\par }{\QB na kati-kati ya bikolo ebele,

\par }{\Q lokola nkosi kati na banyama ya zamba,

\par }{\QB lokola mwana nkosi kati na etonga ya bameme :

\par }{\Q tango elekaka kati na etonga ya bameme,

\par }{\QB ekangaka mpe epasolaka yango,

\par }{\QB mpe moto oyo akoki kokangola yango azalaka te.


\par }{\Q \VS{8}Tika ete loboko na yo elonga banguna na yo,

\par }{\QB mpe bayini na yo nyonso babebisama nye !


\par }{\Q \VS{9}« Na mokolo wana, » elobi Yawe,

\par }{\QB « nakobebisa bashar mpe bampunda ya mokili na yo,


\par }{\Q \VS{10}nakobebisa bingumba ya mokili na yo

\par }{\QB mpe nakokweyisa bandako na yo,

\par }{\QB oyo batonga makasi ;


\par }{\Q \VS{11}nakobebisa misala na yo nyonso ya kindoki,

\par }{\QB mpe okotikala lisusu na bato ya soloka te ;


\par }{\Q \VS{12}nakobebisa banzambe ya bikeko

\par }{\QB oyo ezali kati na yo,

\par }{\Q mpe okofukamela lisusu te bikeko

\par }{\QB oyo maboko na yo esilaki kosala ;


\par }{\Q \VS{13}nakobebisa makonzi ya bule

\par }{\QB ya nzambe Ashera oyo ezali kati na yo

\par }{\QB mpe nakobebisa bingumba na yo.


\par }{\Q \VS{14}Na kanda na Ngai ya makasi,

\par }{\QB nakozongisa mabe na mabe na bikolo

\par }{\QB oyo etosaki Ngai te. »




\par }\Chap{6}{\SH Yawe afundi bato na Ye
\par }
{\Q \VerseOne{1}Boyoka makambo oyo Yawe alobi :

\par }{\QB « Telema mpe samba likambo na yo liboso ya bangomba,

\par }{\Q mpe tika ete bangomba mikuse eyoka

\par }{\QB makambo oyo ozali koloba !


\par }{\Q \VS{2}Bino bangomba mpe bino miboko oyo eninganaka te,

\par }{\QB boyoka likambo oyo Yawe afundeli bato na Ye,

\par }{\Q pamba te azwi bango na likambo

\par }{\QB mpe alingi kosamba na Isalaele.


\par }{\Q \VS{3}Bino bato na Ngai, nasali bino penza nini ?

\par }{\QB Boyanola Ngai nanu, nalembisi bino na likambo nini ?


\par }{\Q \VS{4}Ezali te mpo ete nabimisaki bino na Ejipito

\par }{\QB to mpo ete nakangolaki bino na ndako ya bowumbu ?

\par }{\Q Boni, ezali te mpo ete natindelaki bino

\par }{\QB Moyize, Aron mpe Miriami mpo ete bakamba bino ?


\par }{\Q \VS{5}Bato na Ngai, bokanisa nanu makambo

\par }{\QB oyo Balaki, mokonzi ya Moabi, akanaki kosala bino,

\par }{\Q mpe makambo oyo Balami, mwana mobali ya Beori,

\par }{\QB azongiselaki ye.

\par }{\Q Bokanisa nanu nzela oyo botambolaki

\par }{\QB longwa na Sitimi kino na Giligali

\par }{\QB mpo ete bokoka kondima ata misala ya bosembo ya Yawe. »


\par }{\Q \VS{6}Eloko nini penza tokoki komema epai na Yawe

\par }{\QB mpo na kofukama liboso ya Nzambe-Oyo-Aleki-Likolo ?

\par }{\Q Boni, tomema bambeka ya kotumba

\par }{\QB to bana ngombe ya mibali ya mobu moko ?


\par }{\Q \VS{7}Yawe akosepela solo

\par }{\QB soki tomemeli Ye minkoko ya bameme ya mibali

\par }{\Q to soki topesi Ye mafuta ebele lokola mayi ya ebale ?

\par }{\QB Boni, topesa solo bana na biso ya liboso

\par }{\Q mpo ete tozwa bolimbisi masumu na biso ?

\par }{\QB Boni, topesa bana na biso ya mibali

\par }{\Q oyo bawuti na mikongo na biso

\par }{\QB mpo ete akoka kolongola masumu na biso ?


\par }{\Q \VS{8}Oh moto, bateyaki yo makambo oyo ezali malamu.

\par }{\QB Mpe tala makambo oyo Yawe azali kosenga epai na yo :

\par }{\Q Tambola na bosembo,

\par }{\QB linga boboto mpe tambola

\par }{\QB elongo na Nzambe na yo na komikitisa.


\par }{\SH Isalaele akweyisami
\par }
{\Q \VS{9}Boyoka ! Yawe azali kobelela na engumba !

\par }{\QB Kotosa Kombo na Ye, yango nde kozala na bwanya.

\par }{\Q Boyoka sango ya etumbu na bino

\par }{\QB na monoko na Ye oyo atindi yango !


\par }{\Q \VS{10}Oh libota ya mobulu,

\par }{\QB boni, nasepela penza komona bomengo na bino,

\par }{\Q oyo bosili kozwa na nzela ya mabe,

\par }{\QB Efa\FTNT{*}{{\FR 6:10 }{\FT{Efa ezali emekelo ya biloko lokola fufu to masango ; tokoki ata komona yango lokola sakombi.}}} ekoka te oyo elakelama mabe ?


\par }{\Q \VS{11}Boni, nazanga penza kopesa etumbu

\par }{\QB epai ya moto oyo asalelaka kilo ya lokuta,

\par }{\Q mpe oyo azali na libenga etonda

\par }{\QB na bimekelo kilo ya lokuta ?


\par }{\Q \VS{12}Bazwi ya libota oyo batondi na kanza,

\par }{\QB bato ya libota oyo batondi na lokuta,

\par }{\QB mpe mosala ya bibebu na bango ezali kaka kokosa.


\par }{\Q \VS{13}Yango wana, Ngai nakobeta yo na nzela ya pasi

\par }{\QB mpe nakobebisa yo mpo na masumu na yo.


\par }{\Q \VS{14}Okolia, kasi okotonda te,

\par }{\QB pamba te nzala makasi ekokota na ndako na yo.

\par }{\Q Okosala ekonzo, kasi okobatela eloko moko te,

\par }{\QB pamba te nakokaba yango na mopanga.


\par }{\Q \VS{15}Okolona bilanga, kasi okobuka bambuma te ;

\par }{\QB okokamola bambuma ya olive,

\par }{\Q kasi okomipakola mafuta na yango te ;

\par }{\QB okokamola bambuma ya vino,

\par }{\QB kasi okomela masanga na yango te.


\par }{\BB \par }
{\Q \VS{16}Lokola obatelaki malako ya Omiri

\par }{\QB mpe osalaki misala nyonso ya mabe ya ndako ya Akabi,

\par }{\Q nakokaba yo mpo ete obebisama,

\par }{\QB nakokaba bato na yo mpo ete batiolama ;

\par }{\QB bongo bokolata soni ya libota na Ngai.




\par }\Chap{7}{\SH Pasi ya Isalaele
\par }
{\Q \VerseOne{1}Tala, mawa na ngai !

\par }{\QB Nakomi lokola moto oyo azali koluka kobuka

\par }{\Q bambuma na eleko ya elanga,

\par }{\QB na tango oyo bazongelaka kobuka

\par }{\Q bambuma ya vino oyo etikalaka.

\par }{\QB Kasi ezali ata na liboke moko te

\par }{\QB ya bambuma ya vino ya kolia

\par }{\QB to mbuma ata moko te ya figi ya sika oyo nasepelaka kolia.


\par }{\Q \VS{2}Bayengebene batikali lisusu te na mokili,

\par }{\QB moto ya sembo azali lisusu te ;

\par }{\Q bato nyonso bakomi kaka koluka nzela ya kosopa makila,

\par }{\QB mpe moto na moto azali kotiela ndeko na ye motambo.


\par }{\Q \VS{3}Maboko na bango eyebi penza kosala makambo mabe,

\par }{\QB bakambi mpe basambisi na bango bakomi koluka kanyaka ;

\par }{\Q bongo bato ya makasi bazali kosala makambo nyonso oyo balingi,

\par }{\QB bayokanaka mpo na kosala bato mabe.


\par }{\Q \VS{4}Moto oyo aleki malamu kati na bango

\par }{\QB azali lokola nzube,

\par }{\Q moto oyo aleki sembo azali mabe koleka liboke ya basende.

\par }{\QB Mokolo oyo bakengeli na yo basakolaki ekokisami,

\par }{\Q mokolo oyo Yawe ayei kopesa yo etumbu.

\par }{\QB Sik’oyo, ekomi tango na bango ya koyoka soni.


\par }{\Q \VS{5}Botia motema te epai ya bazalani na bino,

\par }{\QB botia elikya te epai ya baninga na bino ya motema.

\par }{\Q Ezala liboso ya mwasi oyo alalaka na tolo na yo,

\par }{\QB keba na maloba oyo ezali kobima na monoko na yo.


\par }{\Q \VS{6}Pamba te mwana mobali azali koyokisa tata na ye soni,

\par }{\QB elenge mwasi azali kotelemela mama na ye,

\par }{\Q mwasi ya libala azali kotelemela mama-bokilo na ye ;

\par }{\QB bongo monguna ya moto, ezali kaka moto ya libota na ye.


\par }{\Q \VS{7}Kasi mpo na ngai, nakotia elikya na ngai epai na Yawe,

\par }{\QB nakotalela Nzambe, Mobikisi na ngai ;

\par }{\Q Nzambe na ngai akoyoka ngai.


\par }{\SH Isalaele akotelema lisusu
\par }
{\Q \VS{8}Oh banguna na ngai, boseka ngai te !

\par }{\QB Ata soki nakweyi, nakotelema kaka.

\par }{\Q Ata soki navandi kati na molili,

\par }{\QB Yawe azali pole na ngai.


\par }{\Q \VS{9}Lokola nasalaki masumu liboso ya Yawe,

\par }{\QB nakomema mokumba ya kanda na Ye

\par }{\Q kino tango akozwa likambo na ngai na maboko

\par }{\QB mpe akolongisa ngai.

\par }{\Q Akobimisa ngai na pole,

\par }{\QB mpe nakomona bosembo na Ye.


\par }{\Q \VS{10}Bongo monguna na ngai akomona yango

\par }{\QB mpe akoyoka soni makasi,

\par }{\Q ye oyo azalaki koloba na ngai :

\par }{\QB « Wapi Yawe, Nzambe na yo ? »

\par }{\Q Miso na ngai ekomona ndenge akokweya

\par }{\QB mpe ndenge bakonyata ye lokola potopoto ya nzela.


\par }{\Q \VS{11}Mokolo ya kotonga lisusu bamir na yo ekoya ;

\par }{\QB ezali mokolo wana nde bandelo ya mokili na yo

\par }{\QB ekopusama lisusu mosika.


\par }{\Q \VS{12}Na mokolo wana, bato ebele bakoya epai na yo

\par }{\QB longwa na mokili ya Asiri mpe na bingumba ya Ejipito,

\par }{\Q ata longwa na mokili ya Ejipito kino na ebale Efrate,

\par }{\QB longwa na ebale monene moko kino na mosusu,

\par }{\QB longwa na ngomba moko kino na mosusu.


\par }{\Q \VS{13}Mokili ekobebisama likolo ya bato wana,

\par }{\QB likolo ya bizaleli na bango ya mabe.


\par }{\SH Losambo mpe masanzoli
\par }
{\Q \VS{14}Kamba bato na Yo na lingenda na Yo

\par }{\QB ndenge mobateli bibwele asalaka !

\par }{\Q Pamba te bazali bameme ya libula na Yo,

\par }{\QB oyo ezali lokola kotelengana yango moko

\par }{\Q kati na zamba, na etando moko ya kitoko.

\par }{\QB Tika ete elia na bilanga ya Bashani mpe ya Galadi

\par }{\QB ndenge ezalaki kolia na tango ya kala.


\par }{\Q \VS{15}Nakomonisa yo makambo ya kokamwa

\par }{\QB lokola na tango obimaki na Ejipito.


\par }{\Q \VS{16}Bato ya bikolo ya bapaya bakomona yango

\par }{\QB mpe bakoyoka soni ;

\par }{\Q ata soki bazali na nguya ya ndenge nini,

\par }{\QB bakozanga maloba,

\par }{\QB mpe matoyi na bango ekokangama.


\par }{\Q \VS{17}Bakolia mabele lokola nyoka,

\par }{\QB mpe lokola banyama oyo etambolaka na libumu ;

\par }{\Q bakobima na somo wuta na madusu epai wapi bazalaki kobombama,

\par }{\QB bakoya epai na Yawe, Nzambe na biso, na kolenga.


\par }{\Q \VS{18}Nzambe nini akokani na Yo,

\par }{\QB Yo oyo olimbisaka masumu ya bato

\par }{\Q mpe obosanaka mabe ya batikali kati na libula na Yo ?

\par }{\QB Okangelaka bato kanda mpo na libela te,

\par }{\QB kasi osepelaka kotalisa bango ngolu.


\par }{\Q \VS{19}Solo, okoyokela biso lisusu mawa,

\par }{\QB matambe na Yo ekonyata masumu na biso,

\par }{\Q mpe okobwaka mabunga na biso nyonso

\par }{\QB kati na bozindo ya ebale monene.


\par }{\Q \VS{20}Okomonisa Jakobi bosembo na Yo,

\par }{\QB mpe Abrayami, bolamu na Yo,

\par }{\QB ndenge olapaki ndayi epai ya batata na biso na tango ya kala.

\par }