\NormalFont\ShortTitle{Loyembo ya Salomo}

{\MT Loyembo ya Salomo



\par }\ChapOne{1}{\PP \VerseOne{1}Oyo nde nzembo oyo eleki kitoko kati na banzembo ya Salomo.


\par }{\BB \par }
{\SH Kosanzola bolingo
\par }
{\SHB Elenge mwasi
\par }
{\Q \VS{2}Tika ete bibebu na yo epesa ngai beze,

\par }{\QB pamba te bolingo na yo eleki vino na elengi.


\par }{\Q \VS{3}Solo ya malasi na yo ezali kitoko,

\par }{\QB mobimba na yo ezali lokola solo ya malasi ya kitoko

\par }{\Q oyo epanzani ;

\par }{\QB yango wana bilenge basi balingaka yo !


\par }{\Q \VS{4}Tokende na yo elongo, tokima mbangu !

\par }{\QB Mokonzi akotisi ngai na bashambre na ye !

\par }{\Q Tovanda elongo na esengo mpe tosepela na tina na yo,

\par }{\QB tosanzola bolingo na yo, oyo eleki vino ya kitoko na elengi.

\par }{\QB Solo, ezali na pamba te nde basi balulaka yo !


\par }{\BB \par }
{\Q \VS{5}Oh bilenge basi ya Yelusalemi,

\par }{\QB nazali mwindo, kasi nazali kitoko !

\par }{\Q Solo, nazali mwindo lokola bandako ya kapo ya Kedari,

\par }{\QB lokola barido ya kitoko na ndako ya kapo ya Salomo.


\par }{\Q \VS{6}Kokamwa ngai te mpo ete nazali mwindo,

\par }{\QB pamba te moyi nde eyindisi ngai.

\par }{\Q Bana mibali ya mama na ngai basilikelaki ngai,

\par }{\QB bakomisaki ngai mokengeli bilanga ya vino.

\par }{\Q Solo, bilanga na ngai moko ya vino,

\par }{\QB nazalaki kokoka lisusu te kokengela yango.


\par }{\BB \par }
{\Q \VS{7}Oh mobali oyo ngai nalingaka,

\par }{\QB yebisa ngai esika nini oleisaka bibwele na yo,

\par }{\QB esika nini opemisaka bampate na yo na midi !

\par }{\Q Mpo na nini nazala lokola mwasi oyo azali koyengayenga

\par }{\QB sima na bibwele ya baninga na yo ?


\par }{\SHB Babateli bibwele
\par }
{\Q \VS{8}Oh mwasi oyo aleki basi nyonso na kitoko,

\par }{\QB soki oyebi yango te, landa kaka matambe ya bibwele,

\par }{\Q na banzela oyo yango elekeli,

\par }{\QB mpe leisa bana bantaba ya basi na yo pembeni ya bandako ya kapo ya babateli bibwele.


\par }{\SHB Elenge mobali
\par }
{\Q \VS{9}Oh bolingo na ngai, nazali komona yo

\par }{\QB lokola mpunda ya mwasi oyo ebendaka shar ya Faraon.


\par }{\Q \VS{10}Matama na yo ezalaka kitoko kati na biloko ya matoyi,

\par }{\QB mpe kingo na yo ebongaka na mayaka.


\par }{\SHB Babateli bibwele
\par }
{\Q \VS{11}Tokolukela yo biloko ya matoyi ya wolo

\par }{\QB oyo batia bambuma ya mike-mike ya palata.


\par }{\SHB Elenge mwasi
\par }
{\Q \VS{12}Tango mokonzi azalaki kolia na mesa na ye,

\par }{\QB malasi na ngai ya nare ezalaki kopanza

\par }{\QB solo na yango ya kitoko.


\par }{\Q \VS{13}Molingami na ngai azali mpo na ngai

\par }{\QB lokola liboke ya malasi ya mire,

\par }{\QB akolekisa butu na ye na kati-kati ya mabele na ngai.


\par }{\Q \VS{14}Molingami na ngai azali mpo na ngai

\par }{\QB lokola liboke ya bambuma ya ene oyo ewutaka

\par }{\QB na bilanga ya vino ya Eyini-Gedi.


\par }{\SHB Elenge mobali
\par }
{\Q \VS{15}Oh mwasi na ngai ya motema, ozali kitoko !

\par }{\QB Solo, ozali penza kitoko makasi !

\par }{\QB Miso na yo elala lokola ebenga.


\par }{\SHB Elenge mwasi
\par }
{\Q \VS{16}Mobali na ngai, tala ndenge nini ozali kitoko !

\par }{\QB Ozali penza elengi.

\par }{\QB Mbeto na biso ezali nde matiti ya mobesu,


\par }{\Q \VS{17}makonzi ya ndako na biso esalemi na banzete ya sedele,

\par }{\QB mpe balate na yango, na banzete ya sipele.




\par }\Chap{2}{\SH Mwasi
\par }
{\Q \VerseOne{1}Nazali lokola fololo oyo ebotaka na etando ya Saroni,

\par }{\QB fololo oyo babengaka lisi ya lubwaku.


\par }{\SHB Elenge mobali
\par }
{\Q \VS{2}Ndenge fololo oyo babengaka lisi ezalaka kati na banzube,

\par }{\QB ndenge wana mpe mwasi na ngai ya motema

\par }{\QB azalaka kati na bilenge basi.


\par }{\SHB Elenge mwasi
\par }
{\Q \VS{3}Ndenge nzete ya pome ezalaka kati na banzete ya zamba,

\par }{\QB ndenge wana mpe mobali na ngai azalaka

\par }{\QB kati na bilenge mibali.

\par }{\Q Nasepelaka kovanda na se ya elilingi na ye,

\par }{\QB mpe mbuma na ye ezalaka elengi na monoko na ngai.


\par }{\Q \VS{4}Amemaki ngai na esika oyo bamelaka masanga,

\par }{\QB mpe bendele na ye likolo na ngai ezali bolingo.


\par }{\Q \VS{5}Lendisa ngai na bagato oyo basali na bambuma ya vino,

\par }{\QB sunga ngai na bapome,

\par }{\QB pamba te nabeli maladi ya bolingo.


\par }{\Q \VS{6}Tika ete loboko na ye ya mwasi ezala na se ya moto na ngai,

\par }{\QB mpe loboko na ye ya mobali ekanga ngai nzoto !


\par }{\SHB Elenge mobali
\par }
{\Q \VS{7}Bilenge basi ya Yelusalemi, nabondeli bino

\par }{\QB na kombo ya mboloko mpe ya mbuli ya bilanga :

\par }{\Q Bolamusa Bolingo na ngai te

\par }{\QB liboso ete ye moko akoma na posa ya kolamuka.


\par }{\SHB Elenge mwasi
\par }
{\Q \VS{8}Yoka mongongo ya Bolingo na ngai !

\par }{\QB Tala ye wana ! Ye wana azali koya,

\par }{\Q azali kopumbwa na likolo ya bangomba,

\par }{\QB azali kodenda na likolo ya bangomba mike.


\par }{\Q \VS{9}Molingami na ngai azali lokola mboloko to mwana ya mbuli.

\par }{\QB Tala ye wana ! Atelemi na sima ya mir na biso,

\par }{\Q azali kotala na lininisa,

\par }{\QB azali kotala na mayele na kiyungulu ya lininisa.


\par }{\Q \VS{10}Molingami na ngai alobi mpe ayebisi ngai :

\par }{\QB « Mwasi na ngai ya motema, telema ;

\par }{\QB mwasi na ngai ya kitoko, yaka epai na ngai !


\par }{\Q \VS{11}Pamba te, tala eleko ya malili esili koleka,

\par }{\QB bamvula esili mpe ekeyi.


\par }{\Q \VS{12}Bafololo ebimi na mboka,

\par }{\QB tango ya koyemba banzembo ekoki.

\par }{\Q Makelele ya banzembo ya bibenga ekomi lisusu

\par }{\QB koyokana na mokili.


\par }{\Q \VS{13}Nzete ya figi ebimisi bambuma na yango ya liboso,

\par }{\QB bafololo ya bilanga ya vino ekomi kopanza

\par }{\QB solo na yango ya kitoko.

\par }{\Q Mwasi na ngai ya motema, telema ;

\par }{\QB mwasi na ngai ya kitoko, yaka epai na ngai.


\par }{\SHB Elenge mobali
\par }
{\Q \VS{14}Ebenga na ngai oyo obombami kati na madusu ya mabanga,

\par }{\QB kati na madusu ya bangomba,

\par }{\Q monisa ngai ata elongi na yo

\par }{\QB mpe sala ete nayoka ata mongongo na yo,

\par }{\Q pamba te mongongo na yo ezalaka elengi

\par }{\QB mpe elongi na yo ezalaka kitoko mingi ! »


\par }{\SHB Bandeko mibali
\par }
{\Q \VS{15}Bokangela biso bambwa ya zamba mpe bana na yango

\par }{\QB oyo ezali kobebisa bilanga na biso ya vino,

\par }{\QB pamba te bilanga na biso ya vino ebimisi bafololo.


\par }{\SHB Elenge mwasi
\par }
{\Q \VS{16}Mobali na ngai ya bolingo azali ya ngai,

\par }{\QB mpe ngai nazali ya ye ;

\par }{\Q aleisaka bibwele na ye na bilanga

\par }{\QB oyo etondi na bafololo oyo babengaka lisi.


\par }{\Q \VS{17}Mobali na ngai ya bolingo, zonga ;

\par }{\QB awa moyi ebandi kobima mpe molili ekimi,

\par }{\Q zala lokola mboloko to mwana ya mbuli

\par }{\QB na bangomba ya Beteli.




\par }\Chap{3}{\SHB Elenge mwasi
\par }
{\Q \VerseOne{1}Butu mobimba, na mbeto na ngai,

\par }{\QB nazali koluka mobali oyo motema na ngai elingaka ;

\par }{\QB naluki ye, kasi namonaki ye te.


\par }{\Q \VS{2}Esengeli na ngai kolamuka sik’oyo

\par }{\QB mpe kobima libanda ya engumba,

\par }{\Q na balabala na yango mpe na bisika

\par }{\QB oyo bato nyonso bakutanaka ;

\par }{\Q nakoluka mobali oyo motema na ngai elingaka.

\par }{\QB Nalukaki ye, kasi namonaki ye te.


\par }{\Q \VS{3}Bakengeli bamonaki ngai

\par }{\QB tango bazalaki koleka-leka na balabala ya engumba.

\par }{\Q Natunaki bango :

\par }{\QB « Bomoneli ngai te mobali

\par }{\QB oyo motema na ngai elingaka ? »


\par }{\Q \VS{4}Tango kaka nalekaki bango,

\par }{\QB mbala moko, namonaki mobali

\par }{\Q oyo motema na ngai elingaka.

\par }{\QB Nakangaki ye mpe natikaki ye lisusu te kokende.

\par }{\Q Namemaki ye kino na ndako ya mama na ngai,

\par }{\QB na shambre ya mwasi oyo abotaki ngai.


\par }{\SHB Elenge mobali
\par }
{\Q \VS{5}Bilenge basi ya Yelusalemi, nabondeli bino

\par }{\QB na kombo ya mboloko mpe ya mbuli ya bilanga :

\par }{\Q Bolamusa Bolingo na ngai te

\par }{\QB liboso ete ye moko akoma na posa ya kolamuka.


\par }{\SHB Elenge mwasi
\par }
{\Q \VS{6}Nani oyo abimi na esobe lokola molinga oyo ezali komata,

\par }{\QB azali kobimisa solo ya malasi ya mire mpe ya ansa,

\par }{\Q oyo basali na biloko ya mike-mike ya solo kitoko

\par }{\QB ya moto ya mombongo ?


\par }{\Q \VS{7}Tala ! Ezali nde tsipoyi ya mokonzi Salomo !

\par }{\QB Basoda na ye ya mpiko, bato ya lokumu ya Isalaele,

\par }{\QB tuku motoba nde bamemi yango.


\par }{\Q \VS{8}Bango nyonso balati mipanga ;

\par }{\QB bango nyonso bazali makasi na bitumba,

\par }{\QB baselingwa mpo na bitumba ya butu.


\par }{\BB \par }
{\Q \VS{9}Mokonzi Salomo asalisaki tsipoyi ;

\par }{\QB basalaki yango na mabaya ya mboka Libani.


\par }{\Q \VS{10}Basalaki bisimbelo na yango na palata,

\par }{\QB mokongo na yango, na wolo.

\par }{\Q Balatisaki evandelo na yango

\par }{\QB bilamba ya motuya ya langi ya motane makasi.

\par }{\Q Bongo, bilenge basi ya Yelusalemi babongisaki

\par }{\QB kati na yango na motema ya bolingo.


\par }{\Q \VS{11}Bino bilenge basi ya Siona, bobima ;

\par }{\QB botala ndenge nini mokonzi Salomo alati motole,

\par }{\Q motole oyo mama na ye alatisaki ye

\par }{\QB na mokolo ya libala na ye,

\par }{\QB na mokolo oyo motema na ye ezalaki na esengo.




\par }\Chap{4}{\SHB Elenge mobali
\par }
{\Q \VerseOne{1}Oh mwasi na ngai ya motema,

\par }{\QB ozali kitoko, ozali penza kitoko makasi !

\par }{\Q Miso na yo, na se ya vwale, elala lokola ebenga ;

\par }{\QB suki na yo ezali lokola etonga ya bantaba ya basi

\par }{\QB oyo ekitaka na ngomba Galadi.


\par }{\Q \VS{2}Minu na yo ezali lokola etonga ya bameme

\par }{\QB oyo balongoli bapwale,

\par }{\QB bongo bawuti kosukola yango.

\par }{\Q Meme moko na moko ezali na lipasa na yango ;

\par }{\QB moko te ezangi mwana.


\par }{\Q \VS{3}Bibebu na yo ezali lokola kitendi ya motane,

\par }{\QB mpe elobeli na yo epesaka esengo ;

\par }{\Q matama na yo ezali lokola mbuma ya grenade,

\par }{\QB na se ya vwale.


\par }{\Q \VS{4}Kingo na yo ezali lokola ndako molayi ya Davidi,

\par }{\QB oyo batongi mpo na kobomba bibundeli ;

\par }{\Q banguba nkoto moko ediembisami kuna,

\par }{\QB banguba ya basoda ya mpiko.


\par }{\Q \VS{5}Mabele na yo nyonso mibale ezali

\par }{\QB lokola bana mapasa mibale ya mboloko,

\par }{\QB oyo ezali kolia kati na bafololo oyo babengaka lisi.


\par }{\Q \VS{6}Kino tongo ekotana mpe molili ekolimwa,

\par }{\QB nakokende na ngomba ya mire

\par }{\QB mpe na ngomba moke ya ansa.


\par }{\Q \VS{7}Mwasi na ngai ya motema,

\par }{\QB mobimba na yo ezali kitoko mingi ;

\par }{\QB ata elembo moko te emonani mabe kati na yo.


\par }{\BB \par }
{\Q \VS{8}Longwa na Libani mpe yaka elongo na ngai,

\par }{\QB mwasi na ngai ya motema ;

\par }{\Q longwa na Libani, yaka elongo na ngai.

\par }{\QB Tala wuta na basonge ya bangomba Amana,

\par }{\QB Seniri mpe Erimoni

\par }{\QB epai wapi ezali na ndako ya bankosi mpe ngomba ya bankoyi.


\par }{\Q \VS{9}Obetisi ngai motema makasi,

\par }{\QB Oh ndeko na ngai ya mwasi, mwasi na ngai ya motema ;

\par }{\Q obetisi ngai motema na komona etaleli ya miso na yo,

\par }{\QB mpe na komona moko ya sheneti ya kingo na yo.


\par }{\Q \VS{10}Solo, bolingo na yo eleki elengi,

\par }{\QB ndeko na ngai ya mwasi, mwasi na ngai ya motema !

\par }{\Q Solo, bolingo na yo eleki vino na kitoko ;

\par }{\QB solo ya mafuta na yo eleki malasi nyonso na kitoko.


\par }{\Q \VS{11}Bibebu na yo ezali kobimisa mafuta ya elengi,

\par }{\QB mwasi na ngai ya motema ;

\par }{\Q se ya lolemo na yo etondi na mafuta ya nzoyi mpe na miliki,

\par }{\QB mpe solo ya bilamba na yo ezali lokola solo ya Libani.


\par }{\Q \VS{12}Ozali elanga ekangama,

\par }{\QB ndeko na ngai ya mwasi, mwasi na ngai ya motema ;

\par }{\Q ozali etima oyo ezipami

\par }{\QB mpe liziba oyo ekangami.


\par }{\Q \VS{13}Ozali kopesa pio lokola elanga ya banzete ya grenade,

\par }{\QB oyo ezali na bambuma kitoko,

\par }{\QB elongo na banzete ya solo kitoko : ene mpe nare,


\par }{\Q \VS{14}nare mpe safarani, kaneli ya solo kitoko, sinamoni,

\par }{\QB elongo na lolenge nyonso ya banzete

\par }{\Q oyo epesaka malasi ya ansa,

\par }{\QB ya aloe mpe ya mire, mpe malasi nyonso oyo eleki kitoko.


\par }{\Q \VS{15}Ozali liziba kati na elanga,

\par }{\QB etima oyo etiolaka wuta na Libani.


\par }{\SHB Elenge mwasi
\par }
{\Q \VS{16}Oh mopepe ya nor, lamuka ;

\par }{\QB oh mopepe ya sude, yaka !

\par }{\Q Pepa kati na elanga na ngai,

\par }{\QB mpe tika ete solo kitoko na yango epanzana kino mosika !

\par }{\Q Tika ete mwasi na ngai ya motema aya

\par }{\QB kati na elanga na ye

\par }{\QB mpe alia mbuma na yango ya elengi makasi !




\par }\Chap{5}{\SH Mobali
\par }
{\Q \VerseOne{1}Oh molingami na ngai, mwasi na ngai ya motema ;

\par }{\QB nayei na elanga na ngai,

\par }{\Q nayei kobuka mbuma na ngai oyo basalelaka malasi ya mire,

\par }{\QB nayei kobuka biloko na ngai ya mike-mike ya solo kitoko,

\par }{\Q nayei kolia mafuta na ngai ya nzoyi,

\par }{\QB nayei komela vino mpe miliki na ngai.

\par }{\SHB Baninga
\par }
{\Q Oh baninga, bolia mpe bomela na bino,

\par }{\QB bomela mpe bolangwa na bino, balingami na ngai.


\par }{\SHB Elenge mwasi
\par }
{\Q \VS{2}Nalalaki, kasi makanisi na ngai ezalaki ya kolamuka.

\par }{\QB Yoka ! Mongongo ya molingami na ngai

\par }{\QB ezali koyokana na ekuke !

\par }{\SHB Elenge mobali
\par }
{\Q « Molingami na ngai, mwasi na ngai ya motema,

\par }{\QB ebenga na ngai, oyo azali kitoko koleka mpo na ngai,

\par }{\QB fungolela ngai ndako,

\par }{\Q pamba te moto na ngai etondi na londende,

\par }{\QB mpe suki na ngai epoli na matanga ya londende ya butu. »


\par }{\SHB Elenge mwasi
\par }
{\Q \VS{3}Nasili kolongola nzambala na ngai, nalata yango lisusu ?

\par }{\QB Nasili kosukola makolo na ngai, nabebisa yango lisusu ?


\par }{\Q \VS{4}Mobali na ngai ya motema akotisi

\par }{\QB loboko na ye na lidusu ya ekuke,

\par }{\QB bongo motema na ngai ekomi kobeta mpo na ye.


\par }{\Q \VS{5}Natelemaki mpo na kokende kofungolela

\par }{\QB mobali na ngai ya motema ndako,

\par }{\Q mpe maboko na ngai ebimisaki solo ya malasi ya mire,

\par }{\QB misapi na ngai etangisaki yango na bikangelo ya ndako.


\par }{\Q \VS{6}Nafungolelaki mobali na ngai ya motema ndako,

\par }{\QB kasi akendeki na ye mpe alimwaki.

\par }{\Q Nakweyaki mayanga wana azalaki koloba ;

\par }{\QB nalukaki ye, kasi namonaki ye lisusu te ;

\par }{\QB nabengaki ye, kasi ayanolaki ngai te.


\par }{\Q \VS{7}Tango bakengeli ya mir bazalaki koleka-leka kati na engumba,

\par }{\QB bamonaki ngai, babetaki ngai, bazokisaki ngai

\par }{\QB mpe balongolaki ngai vwale na moto.


\par }{\Q \VS{8}Oh bilenge basi ya Yelusalemi, nabondeli bino,

\par }{\QB soki bomoni mobali na ngai,

\par }{\Q bokoloba na ye nini ?

\par }{\QB Boloba na ye ete nabeli maladi ya bolingo.


\par }{\SHB Bilenge basi
\par }
{\Q \VS{9}Oh mwasi oyo aleki basi nyonso na kitoko,

\par }{\QB mobali na yo aleki mibali mosusu na nini ?

\par }{\Q Nini penza ya malonga oyo mobali na yo azali na yango,

\par }{\QB oyo eleki mibali mosusu

\par }{\QB mpo ete oloba na biso boye ?


\par }{\SHB Elenge mwasi
\par }
{\Q \VS{10}Mobali na ngai azali na poso pembe,

\par }{\QB azali moto oyo asimba bendele kati na mibali nkoto zomi.


\par }{\Q \VS{11}Moto na ye ezali lokola wolo ya peto,

\par }{\QB suki na ye elingama-lingama,

\par }{\QB mpe azali mwindo lokola yanganga.


\par }{\Q \VS{12}Miso na ye ezali kitoko lokola bibenga

\par }{\QB pembeni ya moluka,

\par }{\Q ezali lokola basukolaka yango na miliki

\par }{\QB mpe avandaka kati na sani ya bomengo.


\par }{\Q \VS{13}Matama na ye ezali lokola mikala ya banzete ya malasi,

\par }{\QB lokola ekolo ya bafololo ya solo kitoko ;

\par }{\Q bibebu na ye ezali lokola fololo oyo babengaka lisi

\par }{\QB oyo ebimisaka mire ya kitoko.


\par }{\Q \VS{14}Maboko na ye ezali lokola bapete ya wolo

\par }{\QB oyo batia mabanga ya Krizolite.

\par }{\Q Nzoto na ye ezali lokola pembe ya nzoko

\par }{\QB oyo babongisi mpe babakisi mabanga ya safiri.


\par }{\Q \VS{15}Makolo na ye ezali lokola makonzi ya mabanga ya marbre

\par }{\QB oyo evandi likolo ya moboko ya wolo ya peto.

\par }{\Q Azali lokola bangomba ya Libani,

\par }{\QB kitoko lokola banzete ya sedele ya Libani.


\par }{\Q \VS{16}Elobeli na ye esalaka elengi na motema,

\par }{\QB mpe nzoto na ye mobimba esalaka ete balula ye.

\par }{\Q Tala ndenge mobali na ngai ya motema, molingami na ngai, azali,

\par }{\QB oh bilenge basi ya Yelusalemi !




\par }\Chap{6}{\SHB Bilenge basi
\par }
{\Q \VerseOne{1}Oh mwasi oyo aleki basi nyonso na kitoko,

\par }{\QB mobali na yo akei wapi ?

\par }{\Q Akoti nzela nini mpo ete tosunga yo

\par }{\QB mpo na koluka ye ?


\par }{\SHB Elenge mwasi
\par }
{\Q \VS{2}Mobali na ngai akei na elanga na ye,

\par }{\QB na mikala ya banzete ya solo kitoko

\par }{\Q mpo na koleisa bibwele na ye

\par }{\QB mpe kobuka fololo oyo babengaka lisi.


\par }{\Q \VS{3}Nazali mpo na mobali na ngai,

\par }{\QB mpe mobali na ngai azali mpo ngai.

\par }{\Q Azali koleisa bibwele na ye na bilanga

\par }{\QB ya bafololo oyo babengaka lisi.


\par }{\SHB Elenge mobali
\par }
{\Q \VS{4}Oh mwasi na ngai ya motema,

\par }{\QB ozali kitoko lokola engumba ya Tiritsa ;

\par }{\Q elongi na yo ezali kitoko lokola engumba Yelusalemi ;

\par }{\QB obangisaka lokola mampinga ya basoda

\par }{\QB na se ya bendele na bango.


\par }{\Q \VS{5}Tika kotala ngai,

\par }{\QB pamba te miso na yo ezali kokweyisa ngai mayanga.

\par }{\Q Suki na yo ezali lokola etonga ya bantaba ya basi

\par }{\QB oyo ewutaka na Galadi.


\par }{\Q \VS{6}Minu na yo ezali lokola etonga ya bameme

\par }{\QB oyo bawuti kosukola.

\par }{\Q Meme moko na moko ezali na lipasa na yango,

\par }{\QB moko te ezangi mwana.


\par }{\Q \VS{7}Matama na yo, na se ya vwale,

\par }{\QB ezali lokola liboke ya bambuma ya grenade.


\par }{\BB \par }
{\Q \VS{8}Mokonzi akoki kozala na basi tuku motoba,

\par }{\QB bamakangu tuku mwambe

\par }{\QB mpe bilenge basi ebele penza.


\par }{\Q \VS{9}Kasi ebenga na ngai, mwasi na ngai oyo akoka na nyonso,

\par }{\QB azali kaka ye moko ;

\par }{\Q azali kaka ye moko mwana mwasi ya mama na ye,

\par }{\QB oyo aleki kitoko na libumu ya mama oyo abota ye.

\par }{\Q Tango bilenge basi bamonaka ye,

\par }{\QB balulaka ye mpe batatolaka ete azali mwasi na esengo.

\par }{\QB Basi ya bakonzi mpe bamakangu bakumisaka ye soki bamoni ye.


\par }{\SHB Baninga
\par }
{\Q \VS{10}Nani oyo azali komonana lokola moyi ya tongo,

\par }{\QB kitoko lokola sanza,

\par }{\Q azali kongenga lokola moyi,

\par }{\QB abangisaka lokola mampinga ya basoda na se

\par }{\QB ya bendele na bango ?


\par }{\SHB Elenge mobali
\par }
{\Q \VS{11}Nakendeki na elanga ya bakokoti

\par }{\QB mpo na koluka milona kati na lubwaku,

\par }{\Q mpo na kotala soki banzete ya vino ebandi kobimisa mito

\par }{\QB to banzete ya grenade ebandi kobimisa bafololo.


\par }{\Q \VS{12}Nasosolaki te ndenge nini molimo na ngai ememaki ngai

\par }{\QB kino na bashar ya mokonzi ya bato na ngai.




\par }\Chap{7}{\SHB Baninga
\par }
{\Q \VerseOne{1}Zonga, zonga, oh mwasi ya Sulami !

\par }{\QB Zonga, zonga mpo ete tokoka kotala yo malamu !

\par }{\Q Mpo na nini bolingi kotala malamu mwasi ya Sulami

\par }{\QB ndenge batalaka mabina ya mindule ya masanga mibale ?


\par }{\SHB Elenge mobali
\par }
{\Q \VS{2}Oh elenge mwasi ya lokumu !

\par }{\QB Makolo na yo ebimaka kitoko soki olati basandale.

\par }{\Q Zingazinga ya loketo na yo ezali lokola lopete

\par }{\QB oyo esalemi na maboko ya basali bikeko.


\par }{\Q \VS{3}Motolu na yo ezali lokola kopo ya kitoko

\par }{\QB oyo ezangaka vino ya kitoko te.

\par }{\Q Libumu na yo ezali lokola mopiku ya ble

\par }{\QB oyo ezingami na fololo oyo babengaka lisi.


\par }{\Q \VS{4}Mabele na yo nyonso mibale ezali

\par }{\QB lokola bana mapasa mibale ya mboloko.


\par }{\Q \VS{5}Kingo na yo ezali lokola ndako molayi

\par }{\QB oyo batonga na pembe ya nzoko.

\par }{\Q Miso na yo ezali lokola maziba ya engumba Eshiboni,

\par }{\QB pembeni ya ekuke ya Bati-Rabimi.

\par }{\Q Zolo na yo ezali lokola ndako molayi ya Libani

\par }{\QB oyo etalani na Damasi.


\par }{\Q \VS{6}Moto na yo ezali lokola ngomba Karimeli,

\par }{\QB mpe suki ya moto na yo ezali lokola elamba ya motane ;

\par }{\QB mokonzi akangami na mazita na yango.


\par }{\Q \VS{7}Oh tala ndenge ozali penza kitoko !

\par }{\QB Bolingo na ngai, osalaka esengo ya motema na ngai ;

\par }{\QB kitoko na yo esalaka ngai esengo na motema !


\par }{\Q \VS{8}Molayi na yo ezali lokola nzete ya mbila,

\par }{\QB mabele na yo ezali lokola maboke ya bambuma.


\par }{\Q \VS{9}Namilobeli : « Nakomata na nzete ya mbila,

\par }{\QB nakobuka bambuma na yango ! »

\par }{\BB \par }
{\Q Tika ete mabele na yo ezala lokola maboke

\par }{\QB ya bambuma ya vino !

\par }{\QB Tika ete solo ya monoko na yo ezala lokola bapome !


\par }{\Q \VS{10}Mpe tika ete monoko na yo ezala

\par }{\QB lokola vino ya kitoko koleka !

\par }{\SHB Elenge mwasi
\par }
{\Q Tika ete vino yango esopanela bolingo na ngai na pete,

\par }{\QB eleka na bibebu ya bato oyo bazali kolala.


\par }{\Q \VS{11}Ngai, nazali ya mobali na ngai ;

\par }{\QB mpe ye, azalaka kaka na posa na ngai.


\par }{\Q \VS{12}Yaka, mobali na ngai ; tika ete tokende na biso na elanga,

\par }{\QB tolekisa butu na biso kati na mboka !


\par }{\Q \VS{13}Na tongo, tokokende na bilanga ya vino

\par }{\QB mpo na kotala soki banzete ya vino ebandi kobimisa bafololo,

\par }{\Q soki mito na yango efungwami,

\par }{\QB mpe soki banzete ya bambuma ya grenade ebimisi bafololo.

\par }{\QB Kuna nde nakopesa yo babeze na ngai.


\par }{\Q \VS{14}Bambuma ya mandragore ezali kobimisa solo na yango ;

\par }{\QB mpe na ekuke na biso, tozali na bambuma nyonso ya kitoko :

\par }{\Q ezala ya sika to ya kala, oyo nabombeli yo,

\par }{\QB mobali na ngai ya motema.


\par }{\BB \par }


\PoetryChap{8}{\Q \VerseOne{1}Ah, soki ozalaki ndeko na ngai ya mobali

\par }{\QB oyo amelaki mabele ya mama na ngai !

\par }{\Q Soki nakutanaki na yo na libanda,

\par }{\QB nalingaki kopesa yo beze,

\par }{\QB mpe moto moko te alingaki kotiola ngai.


\par }{\Q \VS{2}Nalingaki komema yo

\par }{\QB mpe kokotisa yo na ndako ya mama na ngai,

\par }{\Q mpo ete oteya ngai bolingo.

\par }{\QB Nalingaki komelisa yo vino ya kitoko,

\par }{\QB oyo basali na bambuma ya grenade.


\par }{\BB \par }
{\Q \VS{3}Tika ete loboko na ye ya mwasi ezala na se ya moto na ngai,

\par }{\QB mpe loboko na ye ya mobali ekanga ngai nzoto !


\par }{\BB \par }
{\Q \VS{4}Bilenge basi ya Yelusalemi, nabondeli bino :

\par }{\QB bolamusa Bolingo na ngai te

\par }{\QB liboso ete ye moko akoma na posa ya kolamuka.


\par }{\SH Bilenge basi
\par }
{\Q \VS{5}Nani oyo abimi na esobe

\par }{\QB mpe alaleli mobali na ye ya motema ?

\par }{\SHB Elenge mwasi
\par }
{\Q Nalamusaki yo na se ya nzete ya pome,

\par }{\QB na esika oyo mama na yo azwaki zemi na yo,

\par }{\QB esika oyo abotaki yo na pasi.


\par }{\Q \VS{6}Tia ngai lokola kashe na motema na yo,

\par }{\QB lokola kashe na loboko na yo ;

\par }{\Q pamba te bolingo ezali makasi lokola kufa,

\par }{\QB zuwa ezali makasi lokola mokili ya bakufi.

\par }{\Q Moto ya bolingo epelaka makasi

\par }{\QB lokola kake kowuta epai na Yawe.


\par }{\Q \VS{7}Mayi minene ekoki koboma moto ya bolingo te ;

\par }{\QB ezala mayi ya bibale, ekoki komela yango te.

\par }{\Q Soki moto apesi biloko na ye nyonso ya ndako

\par }{\QB mpo na kosomba bolingo,

\par }{\QB solo penza bakotiola ye.


\par }{\SH Bandeko mibali
\par }
{\Q \VS{8}Tozali na ndeko moko ya mwasi, azali nanu moke ;

\par }{\QB azali nanu ata na mabele te.

\par }{\Q Tokosala nini mpo na ye

\par }{\QB na mokolo oyo bakoluka ye na libala ?


\par }{\Q \VS{9}Soki azalaki mir, tolingaki kotonga likolo na ye

\par }{\QB ndako oyo esalemi na palata ;

\par }{\Q soki azalaki ekuke, tolingaki kokanga ye

\par }{\QB na libaya ya sedele.


\par }{\SHB Elenge mwasi
\par }
{\Q \VS{10}Nazali mir, mpe mabele na ngai ezali

\par }{\QB lokola bandako milayi.

\par }{\Q Boye, na miso na ye, nazali lokola mwasi

\par }{\QB oyo azwi kimia.


\par }{\SHB Elenge mobali
\par }
{\Q \VS{11}Salomo azali na elanga ya vino kati na Bala-Amoni,

\par }{\QB apesi yango na bakengeli ;

\par }{\Q moko na moko kati na bango azalaki kopesa

\par }{\QB mbongo ya bibende ya palata, nkoto moko

\par }{\QB mpo na kosomba bambuma na yango.


\par }{\Q \VS{12}Oh Salomo, mbongo ya bibende ya palata,

\par }{\QB nkoto moko ezali ya yo,

\par }{\Q mpe bibende nkama mibale ezali ya bakengeli bambuma ;

\par }{\QB kasi elanga na ngai ya vino, oyo ezali liboso na ngai, ezali ya ngai.


\par }{\BB \par }
{\Q \VS{13}Yo oyo ovandi kati na bilanga,

\par }{\QB baninga na yo balingi koyoka mongongo na yo ;

\par }{\QB tika ete oyokisa ngai yango !


\par }{\SHB Elenge mwasi
\par }
{\Q \VS{14}Oh bolingo na ngai, kima mbangu,

\par }{\QB zala lokola mboloko to lokola mwana ya mbuli ;

\par }{\Q kende na likolo ya bangomba oyo etondi

\par }{\QB na matiti ya solo kitoko.

\par }